Agɔnwolɛvalɛ Anzɛɛ Ɛhulolɛ?—Foa 1 | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Amharic Arabic Arabic (Lebanon) Argentina Mumule Aneɛ Armenian Azerbaijani Azerbaijani (Cyrillic) Brazil Mumule Aneɛ Bulgarian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Fijian Finnish French Georgian German Giliki Gun Haitian Creole Hausa Hibulu Hiligaynon Hindi Hindi (Roman) Hungarian Iban Icelandic Iloko Indonesian Italian Japanese Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Nepali Norwegian Nzema Oromo Pangasinan Papiamento (Curaçao) Persian Polish Portuguese (Brazil) Portuguese (European) Punjabi Punjabi (Roman) Romanian Russian Serbian (Cyrillic) Serbian (Roman) Setswana Shona Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tiv Turkish Turkmen Twi Ukrainian Uzbek Uzbek (Roman) Vietnamese Xhosa Yoruba Zulu\nƐ nye die awie mɔɔ asolo ye awodeɛ la anwo, yɛɛ ɛze ye kɛ kɛ ɔdaye noko ɔte nganeɛ la ɛne. Yeanyɛ boɛ fee la, ɛtext ye dahuu, bɛ mu nwiɔ bɛta bɛdua nwo wɔ menli nu . . . , yɛɛ message mɔɔ ɔyɛ a ɔfa ɔnwa wɔ la bie mɔ fale ɛhulolɛ nwo.\nƆti ɛzile kpɔkɛ kɛ ɛbabiza ye bɛ agɔnwolɛvalɛ ne anwo edwɛkɛ amaa wɔanwu ye saa bɛ mu nwiɔ bɛ nganeɛdelɛ ne le ko a. Mɔɔ ɔhanle, “Menwu wɔ kɛ ɛle me gɔnwo ala—yemɔ ala ɛne.”\nKɛzi ɛte nganeɛ la\nDeɛmɔti ɔbaye zɔ la\n“Menvale ɛya kpole—menvale yɛ mu nwiɔ yɛ nwo ɛya! Alehyenlɛ ko biala yɛtext yɛ nwo, yɛɛ ɔhilele kɛ ɔ nye die me nwo. Yemɔti, yeammaa yeanyɛ se kɛ mebahulo ye.”—Jasmine.\n“Ɛnee me nee kakula raalɛ ɛhye ta boka agyalɛma bie anwo wɔ mekɛ mɔɔ bɛlɛfinde la. Ɔdwu mekɛ ne bie a, ɔle kɛ asɛɛ yɛlɛtu amaa yɛagya la. Ɛnee yɛta yɛtendɛ kpalɛ, yɛɛ yɛbɔle ɔ bo kɛ yɛtext yɛ nwo. Mekɛ mɔɔ ɔhanle ɔhilele me kɛ ɔnwu me kɛ mele ɔ gɔnwo ala na menwunle ye kɛ ɔ nee awie gyɛne ɛlɛtu la, ɔyɛle me nyane kɛ mebalie meado nu.”—Richard.\n“Ɛnee dahuu kakula nrenyia bie text me, ɔyɛ bɔbɔ a yɛ nyɛleɛ da ye ali kɛ ‘yɛkulo yɛ nwo.’ Noko mekɛ mɔɔ menganle kɛzi mete nganeɛ mengilele ye la, ɔzelele me na ɔhanle kɛ, ‘Mengulo kɛ me nee awie biala tu kɛkala!’ Menzunle kpalɛ.”—Tamara.\nNɔhalɛ edwɛkɛ: Saa ɛdwenle kɛ ɛ nee awie lɛ agɔnwolɛvalɛ titili bie na nzinlii ɛnwu ye kɛ ɔnde nganeɛ zɔhane a, ɔnyɛ se kɛ ɛbava ɛya, ɛ ti bazi aze na wɔade nganeɛ kɛ bɛye wɔ bɛmaa. Kpavolɛ bie mɔɔ bɛfɛlɛ ye Steven la hanle kɛ, “Mekɛ mɔɔ bie dole me la, ɔhanle me ɛbɛlabɔlɛ nee me nganeɛdelɛ kpalɛ. Mekɛ ekyii guale nu kolaa na mealie awie gyɛne meali.”\nƆnyɛ se kɛ ɛbanyia awie anwo ɛhulolɛ wɔ fonu nee Yintanɛte zo wɔ mekɛ mɔɔ ahenle bɔbɔ ɛnde nganeɛ zɔhane la. Suzu mɔɔ mgbavolɛ nee mbɛlɛra bie mɔ ka la anwo.\n“Bie mɔ wɔ ɛkɛ ne a bɛnnyia debie bɛnyɛ a bɛfa message bɛnwa, noko wɔannea a ɔbamaa wɔade nganeɛ kɛ bɛ nye die ɛ nwo. Na saa ɔyɛ ye zɔ dahuu a, bie a ɛbadwenle kɛ ɛ nwo hyia ye kpalɛ la ati ɔ.”—Jennifer.\n“Bie a bɛ nuhua ko lɛ ɛhulolɛ nwo adwenle, yɛɛ ko ne noko kpondɛ awie ɔ nee ye adendɛ anzɛɛ awie mɔɔ bamaa yeade nganeɛ kɛ ɔ nwo hyia la.”—James.\n“‘Da boɛ’ mgbane mɔɔ ɛbava wɔanwa awie la bahola amaa yeade nganeɛ kɛ ɛkulo ye, noko bie a ɛnee tɛ adwenle mɔɔ ɔti ɛvale zɔhane edwɛkɛ ne ɛnwanle ye la ɛne.”—Hailey.\n“Ɛfa emoticon ɛnwa awie a ɔbahola yeahile kɛ ‘ɛkulo kɛ ɛmaa ahenle anye die’ anzɛɛ ‘ɛkulo ye.’ Ɔdwu mekɛ ne bie a ahenle mɔɔ ɔ sa baha ye la bade nganeɛ kɛ ɛkulo ye.”—Alicia.\nNɔhalɛ edwɛkɛ: Mmanyia adwenle kɛ awie nyia mekɛ maa wɔ a ɛnee ɔkile kɛ ɔkulo wɔ.\nYe ɛhanlɛ nee ye ɛyɛlɛ ɛnle ko. Ɔle zɔ! Baebolo ne ka kɛ: “Ahonle le mɛlɛbɛla tɛla debie biala, yezɛkye yebo zolɛ.” (Gyɛlɛmaya 17:9) Ɔbahola yeamaa wɔava ‘ɛnwea wɔazi sua’ mɔɔ ɛ nye kara ɛ nwo zo la ɛnee yebubu a.\nNyia bodane. Gyinla na suzu agɔnwolɛvalɛ ne anwo. Biza ɛ nwo kɛ, ‘Asoo melɛ debie mɔɔ mebahola meagyinla zo meaha kɛ kɛzi awie nee me de la le ngakyile ɔ?’ Mmamaa wɔ nganeɛdelɛ fo mɔɔ ‘ɛdwenle nwolɛ’ la azo.—Wulomuma 12:1, NW.\nNyia nwunu. Wɔ ninyɛne mɔɔ maa ɛdwenle kɛ bɛ agɔnwolɛvalɛ ne ɛdwu moa la anu, fa wɔ adwenle sie ninyɛne mɔɔ ɛdawɔ mumua ne ɛnwu ye la azo. Mmanyia adwenle kɛ kɛmɔ ɛte nganeɛ zɔhane ne la ati ahenle noko te nganeɛ zɔ.\nNyia abotane. Kɔkpula kɛ awie baha ahile wɔ wienyi kɛ ɔkulo wɔ la, mmafa wɔ ahonle ɛmaa agɔnwolɛvalɛ mɔɔ ɛze ye kɛ ɔnrɛyɛ boɛ la.\nDi nɔhalɛ. Baebolo ne se bɛlɛ “mekɛ mɔɔ bɛtendɛ.” (Nolobɔvo ne 3:7) Saa ɛkpondɛ kɛ ɛnwu ye kɛ awie ɛnyia ɛ nwo ɛhulolɛ a, ɛ nee ye bɛha nwolɛ edwɛkɛ. Bɛlɛra bie mɔɔ bɛfɛlɛ ye Valerie la hanle kɛ, “Saa ahenle ɛngulo wɔ a, ɔle kpalɛ kɛ ɛbali nyane kɛkala tɛla kɛ agɔnwolɛvalɛ ne bahɔ zo mekɛ tendenle na nzinlii wɔanwu ye kɛ amuanrɛɛ ɔ nye ɛnlie ɛ nwo.”\nNɔhalɛ edwɛkɛ: Mrɛlɛbulɛ 4:23 ka kɛ, “Nea kɛ ɛsi ɛdwenle la boɛ.” Saa ɛnwu ye kɛ ɛ nye die awie anwo a, biza ye saa ɔdaye noko ɔ nye die ɛ nwo a. Tɛ ye zɔhane na ɛdimoa ɛmaa ɔ nwo ɛhulolɛ sɔ ndinli wɔ wɔ ahonle nu a, ɛnee ɔle kɛ asɛɛ ɛlɛdua baka wɔ bolɛ zo la.\nSaa ahenle ka kɛ ɔdaye noko ɔ nye die ɛ nwo—na wɔdwu agyalɛ ɛhɔlɛ a—ɛnee ɔwɔ kɛ ɛsi ɛ ti anwo kpɔkɛ saa ɛkulo kɛ ɛtoa agɔnwolɛvalɛ ne azo a. Kakye kɛ saa agyalɛ bayɛ kpalɛ a ɔgyi kunli nee yelɛ mɔɔ bɛlɛ sunsum nu bodane ko na bɛdi nɔhalɛ bɛmaa bɛ nwo la azo. (1 Kɔlentema 7:39) Nɔhalɛ nu, bɛbɔ ɔ bo kɛ agɔnwolɛma kpalɛ—yɛɛ bɛtoa zo bɛyɛ agɔnwolɛma kpalɛ.—Mrɛlɛbulɛ 5:18.\nƐhulolɛ Edwɛkɛ Nwo Neɛnleanu\nƐ gɔnwo ne te nganeɛ kɛ bɛle agɔnwolɛma ala ɔ? Nea edwɛkɛ ɛhye mɔ mɔɔ baboa la.\nAsoo Ɔle Nɔhalɛ Ɛlɔlɛ Anzɛɛ Ɛlɔlɛ Mɔɔ Ɛnfɛta?\nSukoa mɔɔ ɛlɔlɛ mɔɔ ɛnfɛta nee mɔɔ nɔhalɛ ɛlɔlɛ kile la.\nFa nwa awie Fa nwa awie Agɔnwolɛvalɛ Anzɛɛ Ɛhulolɛ?—Foa 1: Ɔle Nuhua Ne Boni?\nijwyp edwɛkɛ 55


17 Anwumabɔvolɛma nsuu ne mɔɔ dedɛ ahyɛnze nsuu ne la anu ko rale na ɔzele me kɛ: “Bɛla maa mengile wɔ tuutuunli kpole ne mɔɔ de nzule dɔɔnwo ne azo la ndɛnebualɛ ne, 2 azɛlɛ ye azo arelemgbunli nee ye ɛbɔ adwɔmane ɛbɛla,* na menli mɔɔ de azɛlɛ ye azo la ɛnlo ye adwɔmane ɛbɛla* nza ne ɛbo.” 3 Na ɔluale sunsum ne tumi zo ɔvale me ɔhɔle fienemgbole bie anu. Na menwunle raalɛ bie kɛ ɔde nane kɔkɔlɛ anwo ɛzulolɛ bie mɔɔ munzule aluma wɔ ɔ nwo amuala, ɔ ti le nsuu na ɔlɛ mɛne bulu la azo. 4 Raalɛ ne wula tɛladeɛ kɔkɔlɛ nee buluwu nee yɛlo mɔɔ ɛli afonla la, na yeva nvutuke nee ezukoa awolɛ nee avikpa yeziezie ɔ nwo, na ɔlɛ nvutuke kanrɛlɛ mɔɔ kyibadeɛ nee ye adwɔmane ɛbɛla* ninyɛne mɔɔ anwo ɛnde ɛyi ye tɛkɛɛ la wɔ ɔ sa nu. 5 Bɛhɛlɛ duma bie mɔɔ le fealeranu edwɛkɛ la wɔ ɔ nwoma azo kɛ: “Babelɔn Kpole, tuutuuma nee azɛlɛ ye azo kyibadeɛ bɛ nli.” 6 Na menwunle kɛ nwuanzanwuanzama mogya nee Gyisɛse alasevolɛ mogya ɛmaa raalɛ ne ɛbo. Mɔɔ menwunle ye la, ɔzinle me nwo kpole. 7 Ɔti anwumabɔvolɛ ne zele me kɛ: “Kɛmɔti a yezi ɛ nwo ɛ? Mebaha raalɛ ne nee nane ne mɔɔ ɔde ɔ nwo zo mɔɔ ɔ ti le nsuu na ɔlɛ mɛne bulu ne la anwo fealeranu edwɛkɛ meahile wɔ: 8 Nane ne mɔɔ ɛnwunle ye la, ɛnee wɔ ɛkɛ, noko ɔnle ɛkɛ, na ɔbavi kuma kuloonwu ne anu yeavinde, na yeahɔ ɛzɛkyelɛ nu. Na menli mɔɔ de azɛlɛ ye azo—bɛdabɛ mɔɔ bɛangɛlɛ bɛ aluma wɔ ngoane buluku ne anu ɔvi mekɛ mɔɔ bɛbɔle ewiade la—nwu kɛzi ɛnee nane ne wɔ ɛkɛ, noko ɔnle ɛkɛ, na ɔbara bieko la a, ɔbazi bɛ nwo. 9 “Ɛhye hyia adwenle nee nrɛlɛbɛ: Adile nsuu ne le awoka nsuu mɔɔ raalɛ ne de zolɛ a. 10 Na bɛle arelemgbunli nsuu: Nnu ɛdɔ aze, ko wɔ ɛkɛ, na ko ne mɔɔ ɛha la bɔ zo mɔɔ ɔbara a; noko saa ɔba a, ɔwɔ kɛ ɔtɛnla ɛkɛ ne mekɛ ekyi. 11 Na nane ne mɔɔ ɛnee wɔ ɛkɛ noko ɔnle ɛkɛ la, eza le belemgbunli mɔɔ tɔ zo mɔtwɛ, na ɔvi nsuu ne anu a ɔrale a, na ɔkɔ ɛzɛkyelɛ nu. 12 “Mɛne bulu ne mɔɔ ɛnwunle bɛ la le arelemgbunli bulu mɔɔ bɛtɛnyianle bɛ belemgbunlililɛ, noko bɛ nee nane ne banyia tumi kɛ arelemgbunli dɔnehwele ko. 13 Ɛhye mɔ lɛ adwenle ko, ɔti bɛfa bɛ tumi nee bɛ anwosesebɛ bɛmaa nane ne. 14 Bɛ nee Boaneralɛ ne baho, na kɛ mɔɔ ɔle awulae mɔ Awulae nee arelemgbunli Belemgbunli la ati, Boaneralɛ ne bali bɛ nwo zo konim. Bɛdabɛ mɔɔ bɛboka ɔ nwo mɔɔ bɛvɛlɛ bɛ na bɛkpa bɛ na bɛdi nɔhalɛ la noko bali konim.” 15 Ɔzele me kɛ: “Nzule ne mɔɔ ɛnwunle ye, ɛleka mɔɔ tuutuunli ne de la le mbusua nee menli dɔɔnwo nee maanle maanle nee aneɛ ngakyile. 16 Na mɛne bulu ne mɔɔ ɛnwunle bɛ nee nane ne la, ɛhye mɔ bakpɔ tuutuunli ne na bɛalie ɔ nwo ninyɛne bɛamaa yealɛ ɔ nwo zɔ, na bɛbali ye nwonane na bɛava senle bayela ye bɔkɔɔ. 17 Ɔluakɛ Nyamenle ɛva ɛwula bɛ ahonle nu kɛ bɛmaa ye nzuzulɛ ɛrɛla nu, ɛhɛe, kɛ bɛyɛ adwenle ko na bɛva bɛ belemgbunlililɛ ne bɛmaa nane ne, kɔkpula kɛ Nyamenle edwɛkɛ ne bara nu. 18 Na raalɛ ne mɔɔ ɛnwunle ye la a le suakpole ne mɔɔ di azɛlɛ ye azo arelemgbunli nwo zo tumi la.”


Faelimɔn, Ahanra Wɔ Wulomu, Nee Fonehyea Ayile Buluwu Nee Kɔkɔlɛ | Asoo Ɛze\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Macedonian Malagasy Malay Maltese Maya Mongolian Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese (Brazil) Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tshiluba Tsonga Turkish Tuvaluan Twi Ukrainian Umbundu Venda Vietnamese Xhosa Yoruba Zulu\nDuzu a ɛnee bɛfa bɛyɛ ahanra wɔ Wulomu maanle ne anu a?\nWulomu kanranli fa to ɔ kɔme\nWɔ Wulomu Maanle ne anu, ɛnee menli dɔɔnwo yɛ ahanra ɔluakɛ sogyama ɛli bɛ nwo zo konim anzɛɛ bɛwua bɛ. Ɛnee bɛtɔne menli mɔɔ bɛkɛhye bɛ la na bɛmba sua nu anzɛɛ bɛnnwu bɛ mbusua bieko.\nƐnee ahanra dɔɔnwo yɛ gyima wɔ manyese ne mɔ anu toonwo bɛwu, noko ɛnee menli mɔɔ yɛ gyima wɔ ɛbɔ nu nee sua nu la ɛdeɛ le kpalɛ. Ɛnee bɛyɛ ye kyengye bɛmaa kanranli fa bulalɛ mɔɔ bɛhɛlɛ zolɛ anzɛɛ debie gyɛne mɔɔ kile kɛ ɔnriandi na awie kye ye kɔmaa ɔ menle a bɛbadua ye kakɛ la to ɔ kɔme. Menli mɔɔ ɛnee bɛta bɛbɔ mɔdenle kɛ bɛbanriadi la, bɛta bɛkɛlɛ ngɛlɛlerakpɔkɛ F mɔɔ kile fugitivus (nriandivolɛ) la wɔ bɛ nwoma azo.\nFaelimɔn Baebolo buluku ne ka ɛzoanvolɛ Pɔɔlo mɔɔ manle Onɛsemɛse mɔɔ nriandile, ziale hɔle ɔ menle Faelimɔn ɛkɛ la anwo edwɛkɛ. Ɛnee Faelimɔn kola dua mɛla adenle zo twe Onɛsemɛse anzo kpole ɛdeɛ, noko Pɔɔlo hanle hilele Faelimɔn kɛ ɔlua ɛlɔlɛ nee agɔnwolɛvalɛ zo ‘ɔlie ye kɛnlɛma.’—Faelimɔn 10, 11, 15-18.\nDuzu ati a tete Fonehyea liele duma wɔ ye ayile buluwu nee kɔkɔlɛ ne anwo a?\nFonehyea mɔɔ bie a ɔbayɛ kɛ ɛnɛ mekɛ ye azo Lebanon la, liele duma wɔ ye ayile buluwu nee kɔkɔlɛ ne mɔɔ bɛyɛ ye wɔ Taya, na bɛvale bɛdonle Taya suakpole ne la anwo. Belemgbunli Sɔlɔmɔn mɔɔ wɔ tete Yizilayɛ la manle bɛvale ‘ndanlɛ buluwu nee fufule’ mɔɔ dwinvolɛ mɔɔ vi Taya yɛle la bɛzieziele ye ɛzonlenlɛ sua ne anu.—2 Edwɛkɛsisilɛ 2:13, 14.\nTaya ayile buluwu nee kɔkɔlɛ ne a ɛnee sonle bolɛ kpalɛ wɔ zɔhane mekɛ ne a, ɔluakɛ ɛnee ɔhyia gyima dɔɔnwo na bɛahola bɛayɛ. Mɔɔ lumua la, ɛnee menli mɔɔ yɛ la fa nyevile nu ɛnlonkoɛ * dɔɔnwo. Ɛnee bɛfa dodo kɛyɛ 12,000 bɛyɛ ayile mɔɔ baza ɛdanlɛ kokye la. Akee, bɛyeye nyevile nu ɛnlonkoɛ ɛhye bɛfi bɛ abonle ne anu amaa bɛ sa aha bɛ nloa nzule ne. Menli mɔɔ yɛ ayile ne la fa ngyenle boka nwo fɔtɔ na bɛrɛlɛ bɛmaa anwoma nee ewia bɔ zo kenle nsa. Bɛwie a bɛfa bɛgua debie nu na bɛfa nyevile bɛto ye ekyii wɔ kenle dɔɔnwo anu.\nWɔ ɛvolɛ dɔɔnwo anu, ɔlua gualilɛ nee maanle mɔɔ bɛhonle bɛvale la azo, Fonehyeama manle bɛ Taya ayile gualilɛ ne hɔle zo yɛɛ ɛnee bɛ ngomekye ala a bɛyɛ a. Bɛnwu bɛ ayile ne anwo ngakyedeɛ wɔ Mɛdetɛlenia Nyevile ne anwo yɛɛ moamoa le kɛ Cádiz, mɔɔ wɔ Spain la.\n^ ɛden. 8 Bɛ abonle ne mɔ ndendenle le enkyi nwiɔ kɔdwu nsa.


Bɛlɛ Ɛ Nwo Aze Fea Gyihova Abo—Duzu Ati Yɛɛ Kɛzi Ɛbayɛ Ye Ɛ? | Ɛzinzalɛ Arane\nKENGA YE WƆ Acholi Afrikaans Akha Albanian Altai Amharic Amis Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Bulgarian Cakchiquel (Western) Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Croatian Czech Damara Dangme Danish Douala Drehu Dutch Edo English Esan Estonian Ewe Fijian Finnish Fon French Ga Garifuna Georgian German Giliki Greenlandic Guadeloupean Creole Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Ibanag Icelandic Idoma Igbo Igede Iloko Indonesian Italian Italy Mumule Aneɛ Japanese Javanese Kabiye Kabuverdianu Kachin Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kongo Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mingrelian Mixe (North Central) Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Palauan Pangasinan Papiamento (Curaçao) Persian Pidgin (West Africa) Polish Ponapean Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zulu\n“Asoo ɔnle kɛ yɛbɛlɛ yɛ nwo aze kpalɛ yɛmaa yɛ sunsum nu Selɛ ne ɔ?”—HIB. 12:9.\nEDWƐNE 9 Gyihova Le Yɛ Belemgbunli!\n1. Duzu ati a ɔwɔ kɛ yɛbɛlɛ yɛ nwo aze yɛfea Gyihova abo a?\nƆWƆ kɛ yɛbɛlɛ yɛ nwo aze * yɛfea Gyihova abo ɔluakɛ ɔdaye a ɔle yɛ Bɔvolɛ a. Kɛmɔ ɔle Bɔvolɛ la ati, ɔlɛ adenle ɔdi mɛla ɔmaa ye abɔdeɛ. (Yek. 4:11) Noko ndelebɛbo bieko mɔɔ hyia mɔɔ ɔti yɛtie Gyihova la a le kɛ, adenle mɔɔ ɔdua zo ɔdi tumi la le kpalɛ tɛla biala. Wɔ alesama tetedwɛkɛ nu, menli dɔɔnwo ɛli bɛ gɔnwo mɔ anwo zo tumi. Saa yɛfa bɛ yɛtoto Gyihova anwo a, yɛnwu kɛ Gyihova le Tumivolɛ mɔɔ ze nrɛlɛbɛ, ɔlɛ ɛlɔlɛ, ɔse anwunvɔne yɛɛ ɔ kunlu yelɛyela ye maa menli mɔɔ ɔdi bɛ nwo zo la ɔtɛla awie biala.—Ade. 34:6; Wlo. 16:27; 1 Dwɔn 4:8.\n2. Ndelebɛbo boni a Hibuluma 12:9-11 maa yɛnyia mɔɔ ɔti yɛbɛlɛ yɛ nwo aze yɛfea Gyihova abo a?\n2 Gyihova kulo kɛ yɛtie ye, tɛ kɛ yɛsulo ye la ati ɔ, emomu ɔluakɛ yɛkulo ye na yɛbu ye kɛ yɛ ɛlɔlɛ Selɛ la ati ɔ. Wɔ kɛlata mɔɔ Pɔɔlo hɛlɛle hɔmaanle Hibuluma la anu, ɔhilehilele nu kɛ ‘yɛbɛlɛ yɛ nwo aze kpalɛ yɛvea yɛ Ze’ ne abo ɔluakɛ ɔkilehile yɛ wɔ yɛ “kpalɛyɛlɛ ti.”—Kenga Hibuluma 12:9-11.\n3. (a) Kɛzi yɛbɛlɛ yɛ nwo aze yɛfea Gyihova abo ɛ? (b) Kpuya boni mɔ a yɛbabua a?\n3 Saa yɛyɛ mɔɔ yɛbahola biala la yɛtie Gyihova wɔ debie biala anu na yɛanva yɛ nwo yɛando yɛ ndelebɛbo zo a, ɛnee yɛlɛbɛlɛ yɛ nwo aze yɛavea ɔ bo. (Mrɛ. 3:5) Saa yɛnwu Gyihova subane ngɛnlɛma ne mɔ a, ɔnrɛyɛ se kɛ yɛbabɛlɛ yɛ nwo aze yɛavea ɔ bo. Duzu ati ɔ? Ɔluakɛ ɔda subane zɔhane mɔ ali wɔ debie biala mɔɔ ɔyɛ la anu. (Edw. 145:9) Mekɛ mɔɔ yɛlɛsukoa Gyihova anwo ninyɛne dɔɔnwo la, ɛlɔlɛ mɔɔ yɛlɛ yɛmaa ye la bayɛ kpole. Yɛɛ saa yɛkulo Gyihova a, ɔngyia kɛ bɛfa ninyɛne mɔɔ ɔwɔ kɛ yɛyɛ nee mɔɔ ɔnle kɛ yɛyɛ la amuala anwo mɛla bɛmaa yɛ. Yɛbɔ mɔdenle biala kɛ yɛbanyia Gyihova adwenle wɔ ninyɛne nwo na yɛahyi ɛtane. (Edw. 97:10) Noko, duzu ati a ɔyɛ a ɔyɛ se kɛ yɛbadie Gyihova ɛ? Na duzu a asafo nu mgbanyima, selɛma nee ninlima bahola azukoa avi Amɛnlado Nihɛmaya; Belemgbunli Devidi yɛɛ Gyisɛse mame Mɛle neazo ne anu a? Yɛbabua kpuya ɛhye mɔ wɔ edwɛkɛ ɛhye anu.\nDEƐMƆTI ƆNLA AZE KƐ YƐBABƐLƐ YƐ NWO AZE YƐAVEA GYIHOVA ABO LA\n4-5. Kɛ mɔɔ Wulomuma 7:21-23 ka la, duzu ati a ɔnla aze kɛ yɛbabɛlɛ yɛ nwo aze yɛavea Gyihova abo ɛ?\n4 Debie mɔɔ limoa mɔɔ ɔti ɔnla aze kɛ yɛbabɛlɛ yɛ nwo aze yɛavea Gyihova abo la a le kɛ bɛva ɛtane nee sinlidɔlɛ bɛwo yɛ. Yemɔti atuadelɛ sunsum wɔ yɛ nwo. Mɔɔ Adam nee Yive dele atua tiale Nyamenle na bɛlile kpalɛ nee ɛtane ɛnwunlɛ baka ne la, bɛkpale ngyinlazo mɔɔ bɛbava bɛayɛ gyima la. (Mɔl. 3:22) Ɛnɛ, menli kpo Gyihova ngyinlazo na bɛsi bɛ ti anwo kpɔkɛ wɔ kpalɛ nee ɛtane nwo.\n5 Wɔ menli bɔbɔ mɔɔ bɛze Gyihova na bɛkulo ye la afoa nu, ɔnla aze kɛ bɛbabɛlɛ bɛ nwo aze bɛavea ɔ bo. Ɛhye bie dole ɛzoanvolɛ Pɔɔlo. (Kenga Wulomuma 7:21-23.) Yɛkulo kɛ yɛyɛ mɔɔ le kpalɛ la wɔ Gyihova anye zo kɛ mɔɔ Pɔɔlo yɛle la. Noko ɔwɔ kɛ yɛbɔ mɔdenle yɛko yɛtia nganeɛ mɔɔ yɛte kɛ yɛyɛ ɛtane la alehyenlɛ biala.\n6-7. Debie mɔɔ tɔ zo nwiɔ mɔɔ ɔti ɔnla aze kɛ yɛbabɛlɛ yɛ nwo aze yɛavea Gyihova abo la a le boni? Maa neazo.\n6 Debie bieko mɔɔ ɔti ɔyɛ se kɛ yɛbabɛlɛ yɛ nwo aze yɛavea Gyihova abo la a le kɛ, amaamuo nee kɛzi bɛtetele yɛ la kola nyia yɛ nwo zo tumi. Sonla nzuzulɛ bie mɔ wɔ ɛkɛ mɔɔ nee Gyihova ɛhulolɛdeɛyɛlɛ ɛnyia a, na ɔnla aze kɛ yɛbahwe yɛ nwo yɛavi nwo. Suzu neazo ko anwo nea.\n7 Wɔ ɛleka dɔɔnwo, bɛta bɛtinlitinli mgbavolɛ nee mbɛlɛra anwo zo kɛ bɛva bɛ mekɛ bɛkpondɛ ɛzukoa dɔɔnwo. Adiema raalɛ bie mɔɔ bɛfɛlɛ ye Mary * la yiale ngyegyelɛ ɛhye bie. Kolaa na yeazukoa Gyihova anwo debie la, ɔhɔle sukulu mɔɔ ɛlie duma wɔ ye maanle ne anu la bie. Mary mbusuafoɔ tinlitinlinle ɔ nwo zo kɛ, ɔyɛ gyima mɔɔ bɛtua ezukoa kpole la. Ɛnee ɔdaye noko ɔ nye die nwo zɔ. Noko mɔɔ ɔzukoale Gyihova anwo debie na ɔhulole ye la, ye bodane hakyile. Noko ɔka kɛ: “Ɔdwu mekɛ ne bie a, menyia gyima mɔɔ bɛtua kakɛ kpalɛ mɔɔ ɔbamaa meanyia ezukoa dɔɔnwo noko ɔnrɛmaa menrɛhola sunsum nu ninyɛne yɛ la anwo adenle. Ɔlua kɛzi bɛtetele me la ati, ɔnla aze kɛ mebaha kɛ kyɛkyɛ. Mesɛlɛ Gyihova kɛ ɔboa me amaa meandɔ ɛhane ɛhye anu na meanyɛ gyima mɔɔ ɔnrɛmaa menrɛhola ye sonle la.”—Mat. 6:24.\n8. Duzu a yɛbazuzu nwo kɛkala a?\n8 Saa yɛbɛlɛ yɛ nwo aze yɛfea Gyihova abo a, ɔboa yɛ. Noko ndelebɛbo kpalɛ bie ati, ɔwɔ kɛ menli mɔɔ lɛ tumi le kɛ asafo nu mgbanyima, selɛma yɛɛ ninlima di Nyamenle adehilelɛ zo. Saa bɛyɛ ɛhye a, ɔboa awie mɔ noko. Bɛmaa yɛzuzu Baebolo nu neazo bie mɔ mɔɔ bamaa yɛava tumi mɔɔ yɛlɛ yɛali gyima wɔ adenle mɔɔ sɔ Gyihova anye azo la anwo.\nMƆƆ ASAFO NU MGBANYIMA BAHOLA AZUKOA AVI NIHƐMAYA ƐKƐ LA\nAsafo nu mgbanyima boa wɔ Belemgbunlililɛ Asalo ɛkɛ ne gyimayɛlɛ nu, kɛ mɔɔ Nihɛmaya noko boale maanle bɛzile Gyɛlusalɛm bane ne bieko la (Nea ɛdendɛkpunli 9-11) *\n9. Tɛnlabelɛ ɛsesebɛ boni a Nihɛmaya hɔle nu a?\n9 Gyihova ɛva gyima mɔɔ anwo hyia la ɛwula asafo nu mgbanyima asa kɛ bɛnlea ye menli ne. (1 Pita 5:2) Asafo nu mgbanyima bahola azukoa ninyɛne dɔɔnwo avi kɛzi Nihɛmaya nee Gyihova menli lile la anu. Kɛ Amɛnlado wɔ Dwuda la, ɛnee Nihɛmaya lɛ tumi kpole. (Nih. 1:11; 2:7, 8; 5:14) Suzu ngyegyelɛ bie mɔ mɔɔ Nihɛmaya yiale la anwo. Ɔdele kɛ menli ne ɛgua ɛzonlenlɛ sua ne anwo evinli yɛɛ bɛmboa Livaema ne wɔ ezukoa afoa nu kɛ mɔɔ Mɛla ne kile la. Ɛnee Dwuuma ne ɛnli Ɛnwomenlelielɛ mɛla ne azo yɛɛ mrenyia bie mɔ gyale mraalɛ mɔɔ sonle awozonle la. Ɛnee ɔwɔ kɛ Amɛnlado Nihɛmaya di tɛnlabelɛ ɛsesebɛ ɛhye anwo gyima.—Nih. 13:4-30.\n10. Kɛzi Nihɛmaya lile tɛnlabelɛ mɔɔ anu yɛ se mɔɔ ɔhɔle nu la anwo gyima ɛ?\n10 Nihɛmaya anva ye tumi ne anli gyima wɔ adenle ɛtane zo yeanli mɛla yeamaa Nyamenle menli ne. Emomu, ɔkpondɛle adehilelɛ ɔvile Gyihova ɛkɛ wɔ asɔneyɛlɛ nu, na ɔhilehilele menli ne Gyihova Mɛla ne. (Nih. 1:4-10; 13:1-3) Eza Nihɛmaya bɛlɛle ɔ nwo aze ɔ nee ɔ mediema ne mɔ bɔle nu yɛle gyima na bɔbɔ ɔboale ɔmaanle bɛdole Gyɛlusalɛm bane ne bieko.—Nih. 4:15.\n11. Kɛ mɔɔ 1 Tɛsalonaekama 2:7, 8 kile la, kɛzi ɔwɔ kɛ asafo nu mgbanyima nee asafo ne anu amra di ɛ?\n11 Bie a ngyegyelɛ mɔɔ ɔwɔ kɛ mgbanyima di nwolɛ gyima la ɛnle kɛ Nihɛmaya ɛdeɛ ne la, noko bɛbahola bɛazukoa ye wɔ ndenle dɔɔnwo azo. Kɛ neazo la, bɛyɛ gyima ɛsesebɛ bɛboa bɛ mediema mrenyia nee mraalɛ. Eza bɛmmaa tumi mɔɔ bɛlɛ la ɛmmaa bɛmmemaa bɛ nwo zo. Emomu bɛ nee asafo ne di wɔ atiakunlukɛnlɛma adenle zo. (Kenga 1 Tɛsalonaekama 2:7, 8.) Ɛlɔlɛ kpole mɔɔ bɛlɛ nee bɛ mɛlɛbɛnwoaze subane ne da ali wɔ kɛzi bɛtendɛ bɛkile awie mɔ la anu. Andrew, asafo nu kpanyinli bie mɔɔ lɛ anwubielɛ la ka kɛ: “Menwu ye kɛ saa kpanyinli bie nee mediema ne mɔ di wɔ atiakunlukɛnlɛma nee ɛlɔlɛ nu a, bɛ nye die kpalɛ. Subane ɛhye mɔ ka asafo ne ɔmaa bɛ nee mgbanyima ne mɔ yɛ ko.” Asafo nu kpanyinli gyɛne mɔɔ bɛfɛlɛ ye Tony mɔɔ ɛzonle ɛhyɛ la ka kɛ: “Mebɔ mɔdenle kɛ mebava folɛdulɛ mɔɔ wɔ Felepaema 2:3 la meayɛ gyima, na dahuu mekulo kɛ mebu awie mɔ kɛ bɛtɛla me. Ɛhye maa mekpo kɛ mebayɛ kyengye.”\n12. Kɛmɔti a ɔhyia kɛ asafo nu mgbanyima bɛlɛ bɛ nwo aze ɛ?\n12 Ɔwɔ kɛ mgbanyima bɛlɛ bɛ nwo aze, kɛ mɔɔ Gyihova bɛlɛ ɔ nwo aze la. Ɔwɔ nuhua kɛ Gyihova le anwuma nee aze Belemgbunli ɛdeɛ, noko “ɔto ɔ nye aze” na “ɔye ehyianli ɔfi ndɛtɛlɛ nu.” (Edw. 18:35; 113:6, 7) Nɔhalɛ nu, Gyihova kyi anwomemaazo nee mgbanyizonlema.—Mrɛ. 16:5.\n13. Duzu ati a ɔwɔ kɛ asafo nu kpanyinli ‘kola komo ɔ tafinlima azo’ a?\n13 Ɔwɔ kɛ asafo nu kpanyinli mɔɔ bɛlɛ ɔ nwo aze fea Gyihova abo la ‘kola komo ɔ tafinlima azo.’ Tɛ ye zɔhane a, ɔbadendɛ ɛtane yeahile awie mɔɔ anli ye eni la. (Gye. 1:26; Gal. 5:14, 15) Andrew mɔɔ yɛlimoa yɛha ɔ nwo edwɛkɛ la ka kɛ: “Ɔyɛ a mete nganeɛ kɛ me nee mediema mɔɔ bɛanla ɛbulɛ ali bɛangile me la ɛli wɔ adenle ɛtane zo. Noko, medwenledwenle nɔhavoma mɔɔ yɛle neazo kpalɛ wɔ Baebolo ne anu la anwo, na ɛhye ɛboa me ɛmaa menwu deɛmɔti mɛlɛbɛnwoaze nee bɛtɛɛyɛlɛ nwo hyia la.” Asafo nu mgbanyima bɛlɛ bɛ nwo aze fea Gyihova abo saa bɛfi ɛlɔlɛ nee atiakunlukɛnlɛma nu bɛtendɛ bɛkile asafo ne anu amra mɔɔ bɛ gɔnwo mɔ asafo nu mgbanyima boka nwo la a.—Kɔl. 4:6.\nMƆƆ SELƐMA BAHOLA AZUKOA AVI BELEMGBUNLI DEVIDI ƐKƐ LA\n14. Gyima boni a Gyihova ɛva ɛmaa selɛma a, na duzu a ɔkpondɛ yeavi bɛ ɛkɛ a?\n14 Gyihova ɛmaa selɛma gyima kɛ abusua ne ati, na Nyamenle anye la kɛ bɛbatete bɛ mra na bɛadenrɛdenrɛ bɛ. (1 Kɔl. 11:3; Ɛfɛ. 6:4) Noko selɛ tumi ne lɛ ye ɛweɛne—ɔbabu mgbonda yeahile Gyihova mɔɔ abusua biala nyia ye duma fi ye ɛkɛ la. (Ɛfɛ. 3:14, 15) Selɛma bɛlɛ bɛ nwo aze fea Gyihova abo, saa bɛfa bɛ tumi bɛyɛ gyima kɛ mɔɔ Nyamenle ɛhile la a. Bɛbahola bɛazukoa dɔɔnwo bɛavi Belemgbunli Devidi neazo ne anu.\nƆwɔ kɛ Kilisiene selɛ asɔneyɛlɛ maa ɔda ali kɛ ɔbɛlɛ ɔ nwo aze (Nea ɛdendɛkpunli 15-16) *\n15. Kɛzi Belemgbunli Devidi yɛle neazo kpalɛ maanle selɛma ɛ?\n15 Gyihova kpale Devidi kɛ ye abusua ne yɛɛ Yizilayɛ maanle ne ati. Kɛ belemgbunli la, ɛnee Devidi lɛ tumi kpole. Ɛnee ɔdwu mekɛ ne bie a, ɔfa ɔdi gyima wɔ adenle ɛtane zo, yɛɛ ɔyɛle nvonleɛ mgbole. (2 Sa. 11:14, 15) Noko ɔliele Gyihova ndeanlɛ ɔdole nu ɔhilele kɛ ɔbɛlɛ ɔ nwo aze ɔfea Gyihova abo. Ɔvile ahonle nu ɔzɛlɛle Gyihova. Yɛɛ ɔbɔle mɔdenle kpalɛ ɔvale Gyihova folɛdulɛ ɔyɛle gyima. (Edw. 51:1-4) Bieko, ɔbɛlɛle ɔ nwo aze ɔdiele folɛ mɔɔ awie mɔ mɔɔ mraalɛ boka nwo dule ye la. (1 Sa. 19:11, 12; 25:32, 33) Devidi zukoale debie vile ye nvonleɛ nu yɛɛ ɔvale ye adwenle ɔziele Gyihova ɛzonlenlɛ zo.\n16. Ɛzukoalɛdeɛ boni mɔ a selɛma bahola anyia avi Devidi edwɛkɛ ne anu a?\n16 Suzu ɛzukoalɛdeɛ bie mɔ mɔɔ selɛma bahola anyia avi Belemgbunli Devidi ɛkɛ la anwo: Mmafa tumi mɔɔ Gyihova ɛva ɛmaa wɔ la ɛdi gyima wɔ adenle ɛtane zo. Die wɔ nvonleɛ to nu na tie folɛ mɔɔ gyi Baebolo ne azo mɔɔ awie mɔ kɛdu wɔ la. Saa ɛyɛ zɔ a, wɔ abusua ne bala ɛbulɛ ali ahile wɔ ɔlua wɔ mɛlɛbɛnwoaze ti. Saa ɛlɛdi wɔ abusua ne anyunlu wɔ asɔneyɛlɛ nu a, fi ahonle nu tendɛ kile Gyihova na maa bɛnwu kɛ ɛfa ɛ nwo ɛto ɔ nwo zo. Mɔɔ hyia kpalɛ la, fa Gyihova ɛzonlenlɛ dimoa wɔ ɛbɛlabɔlɛ nu. (Mɛla 6:6-9) Ahyɛlɛdeɛ mɔɔ sonle bolɛ kpalɛ mɔɔ ɛbahola wɔava wɔamaa wɔ abusua ne la ko a le neazo kpalɛ mɔɔ ɛbayɛ la.\nMƆƆ NINLIMA BAHOLA AZUKOA AVI MƐLE ƐKƐ LA\n17. Gyima boni a Gyihova ɛva ɛmaa ninlima a?\n17 Gyihova ɛmaa ninlima gyima mɔɔ anwo hyia la wɔ abusua ne anu, na bɛlɛ tumi wɔ bɛ mra ne mɔ anwo zo. (Mrɛ. 6:20) Nɔhalɛ nu, ninlima kola nyia bɛ mra nwo zo tumi kpalɛ wɔ bɛ ngoane mekɛ kɔsɔɔti anu. (Mrɛ. 22:6) Yɛ mɔɔ ninlima bahola azukoa avi Gyisɛse mame Mɛle ɛkɛ la nzonlɛ.\n18-19. Duzu a ninlima bahola azukoa avi Mɛle neazo ne anu a?\n18 Ɛnee Mɛle ze Ngɛlɛlera ne anu kpalɛ. Ɔnyianle ɛbulɛ kpole ɔmaanle Gyihova yɛɛ ɔ nee ye nyianle agɔnwolɛvalɛ mɔɔ anu yɛ se. Ɛnee ɔlɛ ɛhulolɛ kɛ ɔbava Gyihova adehilelɛ yeayɛ gyima, ɔnva nwo kɛ ɛhye bahakyi ye ɛbɛlabɔlɛ bɔkɔɔ la.—Luku 1:35-38, 46-55.\nSaa ninli ɛvɛ anzɛɛ ɔfa ɛya bɔbɔ a, ɔwɔ kɛ ɔbɔ mɔdenle kpalɛ kɛ ɔbala ɛlɔlɛ ali yeahile ye abusua ne anu amra (Nea ɛdendɛkpunli 19) *\n19 Ninlima, bɛbahola bɛazukoa Mɛle wɔ ndenle dɔɔnwo azo. Adenle boni azo? Mɔɔ limoa, ɔlua agɔnwolɛvalɛ mɔɔ bɛ nee Gyihova lɛ mɔɔ bɛbabɔ nwolɛ bane ɔlua Baebolo ɛzukoalɛ nee asɔne mɔɔ bɛbayɛ ye dahuu la azo. Mɔɔ tɔ zo nwiɔ, ɔlua bɛ ɛhulolɛ nu mɔɔ bɛbavi bɛayɛ nzenzaleɛ amaa Gyihova anye alie la azo. Kɛ neazo la, bie a awovolɛ mɔɔ ɔngyɛ na bɛava ɛya yɛɛ bɛndendɛ kɛnlɛma bɛngile bɛ mra la a tetele wɔ a. Yemɔti bie a ɛhye maa ɛte nganeɛ kɛ nvonleɛ biala ɛnle nwo, na kɛ bɛtete ngakula la ɛne. Mɔɔ ɛzukoale Gyihova ngyinlazo ne mɔ ɛwiele bɔbɔ la, bie a ɔyɛ wɔ se kɛ ɛbazie ɛ nwo dii na wɔanyia ɛ mra anwo abotane, titili wɔ mekɛ mɔɔ wɔvɛ la. (Ɛfɛ. 4:31) Saa ɔba ye zɛhae a, ɔwɔ kɛ ɛsɛlɛ Gyihova kɛ ɔboa wɔ. Ninli bie mɔɔ bɛfɛlɛ ye Lydia la ka kɛ: “Ɔdwu mekɛ ne bie a, meyɛ asɔne ɛsesebɛ amaa meanva ɛya meanga edwɛkɛ ɛtane wɔ mekɛ mɔɔ me ra nrenyia ne bayɛ anzosesebɛ la. Ɔyɛ bɔbɔ na saa melɛka edwɛkɛ bie a, me nloa ɛmpe, megyinla na meyɛ asɔne wɔ me ti anu kɛ Gyihova ɛboa me. Asɔneyɛlɛ maa mesie me nwo dii.”—Edw. 37:5.\n20. Ngyegyelɛ boni a ninlima bie mɔ lɛ a, na kɛzi bɛbahola bɛali zo ɛ?\n20 Ngyegyelɛ bieko mɔɔ ninlima bie mɔ yia la a le kɛ, ɔyɛ se kɛ bɛbala ɛlɔlɛ ali bɛahile bɛ mra. (Tae. 2:3, 4) Bie mɔ awovolɛ anla ɛlɔlɛ ali angile bɛ wɔ bɛ ngakula nu. Saa ɔle zɔ wɔ wɔ afoa nu a, ɛnee mmayɛ nvonleɛ mɔɔ wɔ awovolɛ yɛle la bie. Ninli mɔɔ bɛlɛ ɔ nwo aze fea Gyihova abo la sukoa kɛ ɔbala ɛlɔlɛ ali yeahile ɔ mra. Bie a ɔbayɛ se kɛ ɔbahakyi kɛzi ɔdwenle, ɔte nganeɛ nee kɛzi ɔyɛ ye ninyɛne la. Noko ɔbayɛ boɛ, na nzenzaleɛ ɛhye baboa ɔ nee ye abusua ne.\nKƆ ZO BƐLƐ Ɛ NWO AZE FEA GYIHOVA ABO\n21-22. Kɛ mɔɔ Ayezaya 65:13, 14 kile la, saa yɛbɛlɛ yɛ nwo aze yɛfea Gyihova abo a, nyilalɛ boni mɔ a yɛbanyia a?\n21 Ɛnee Belemgbunli Devidi ze kɛ nvasoɛ wɔ zo kɛ ɔbabɛlɛ ɔ nwo aze yeavea Gyihova abo. Ɔhɛlɛle kɛ: ‘Gyihova ngyehyɛleɛ ne mɔ le fɔɔnwo, ɔmaa ahonle di fɛlɛko; Gyihova mɛla ne anwo te, ɔmaa ndelebɛbo yɛ gyima. Bɛkakyehakye medame, wɔ sonvolɛ; zolɛlilɛ le nyilalɛ kpole.’ (Edw. 19:8, 11) Ɛnɛ, yɛkola yɛnwu ngakyile kpole mɔɔ wɔ menli mɔɔ bɛbɛlɛ bɛ nwo aze bɛfea Gyihova abo yɛɛ menli mɔɔ ɛndie ye folɛdulɛ la anu. Menli mɔɔ bɛbɛlɛ bɛ nwo aze bɛfea Gyihova abo la ‘bavi ahonle kpalɛ nu ava fɛlɛkolilɛ adeɛdea nu.’—Kenga Ayezaya 65:13, 14.\n22 Saa asafo nu mgbanyima, selɛma nee ninlima bɛlɛ bɛ nwo aze fea Gyihova abo a, bɛ ɛbɛlabɔlɛ wie bɛ boɛ, bɛ mbusua anye die na koyɛlɛ ba asafo ne anu. Mɔɔ hyia kpalɛ la, bɛmaa Gyihova anye die. (Mrɛ. 27:11) Nea anyelielɛ kpole mɔɔ yɛbahola yɛanyia a!\nKɛmɔti a ɔyɛ a ɔnla aze kɛ yɛbabɛlɛ yɛ nwo aze yɛavea Gyihova abo ɛ?\nNdenle boni mɔ azo a asafo nu mgbanyima, selɛma nee ninlima bahola abɛlɛ bɛ nwo aze avea Gyihova abo a?\nSaa yɛkɔ zo yɛbɛlɛ yɛ nwo aze yɛfea Gyihova abo a, duzu a bavi nu ara a?\nEDWƐNE 123 Bɛlɛ Ɛ Nwo Aze Maa Teokelase Ngyehyɛleɛ\n^ ɛden. 5 Edwɛkɛ ɛhye bamaa yɛanwu deɛmɔti ɔwɔ kɛ yɛbɛlɛ yɛ nwo aze yɛfea Gyihova abo la. Eza ɔbamaa yɛanwu mɔɔ asafo nu mgbanyima, selɛma yɛɛ ninlima mɔɔ bɛlɛ tumi bahola azukoa avi Amɛnlado Nihɛmaya; Belemgbunli Devidi yɛɛ Gyisɛse mame Mɛle neazo ne anu la.\n^ ɛden. 1 EDWƐKƐ MƆƆ BƐHILEHILE NU: Menli dɔɔnwo anye ɛnlie nwo kɛ bɛbabɛlɛ bɛ nwo aze bɛavea awie abo, bɛte nganeɛ kɛ bɛbatinlitinli bɛ nwo zo bɛamaa bɛayɛ tieyɛ. Noko, wɔ Nyamenle menli afoa nu, bɛkpa kɛ bɛbadie Nyamenle, yemɔti bɛnde nganeɛ kɛ Nyamenle ɛlɛtinlitinli bɛ nwo zo kɛ bɛbɛlɛ bɛ nwo aze bɛvea ɔ bo.\n^ ɛden. 7 Bɛhakyi aluma bie mɔ wɔ edwɛkɛ ɛhye anu.\n^ ɛden. 62 NVONINLI NWO EDWƐKƐ: Kɛ mɔɔ Nihɛmaya boale maanle bɛzile Gyɛlusalɛm bane ne bieko la, asafo nu kpanyinli bie nee ɔ ra nrenyia ɛlɛyɛ gyima wɔ Belemgbunlililɛ Asalo.\n^ ɛden. 64 NVONINLI NWO EDWƐKƐ: Selɛ bie ɛlɛdi ye abusua ne anyunlu wɔ asɔneyɛlɛ nu, na ɔlɛfi ahonle nu yeadendɛ yeahile Gyihova.\n^ ɛden. 66 NVONINLI NWO EDWƐKƐ: Kakula nrenyia bie ɛva mekɛ dɔɔnwo ɛbɔ vidio game wɔ mekɛ mɔɔ ɔtɛwiele ye sua nu yɛɛ sukulu gyima yɛ la. Ye mame mɔɔ ɛvi gyima nu ɛra na yevɛ la ɛlɛtenrɛdenrɛ ye, noko ɔtɛfale ɛya yɛɛ ɔmbɔ ye aholoba.


Kpavolɛ sukoavolɛ bie kpuya (17-25)\n10 Ɔvi ɛkɛ ne ɔdwazole na ɔhɔle Dwudiya ɛweɛne zo wɔ Dwɔdan ne anzi, na menli dɔɔnwo boɔboale bɛ nloa wɔ ɔ nwo ɛkɛ ne bieko. Na kɛ mɔɔ ɔta ɔyɛ la, eza ɔbɔle ɔ bo ɔhilehilele bɛ. 2 Na Falasiima rale ɔ nwo ɛkɛ, na kɛmɔ bɛkulo kɛ bɛsɔ ye bɛnea la ati, bɛbizale ye saa mɛla maa adenle kɛ nrenyia kola bɔ ɔ ye ewole a. 3 Ɔbuale bɛ kɛ: “Duzu mɛla a Mosisi vale maanle bɛ a?” 4 Bɛhanle kɛ: “Mosisi maanle adenle kɛ bɛkola bɛkɛlɛ ewolebɔlɛ kɛlata na bɛgyakyi ye.” 5 Na Gyisɛse zele bɛ kɛ: “Bɛ ahonle ɛsesebɛ ne ati a ɔhɛlɛle mɛla ɛhye ɔmaanle bɛ a. 6 Noko, ɔvi abɔdeɛ mɔlebɛbo ne, ‘Ɔbɔle bɛ nrenyia nee raalɛ. 7 Ɛhye ati nrenyia bagyakyi ye papa nee ye mame ɛkɛ, 8 na bɛ mu nwiɔ bɛayɛ nwonane ko,’ yemɔti bɛnle nwiɔ bieko, emomu nwonane ko. 9 Zɔhane ati, mɔɔ Nyamenle ɛha ɛbɔ nu la, mmamaa awie biala kpakye nu.” 10 Mekɛ mɔɔ eza bɛwɔ sua nu la, ɛdoavolɛma ne bɔle ɔ bo bizale ye ɛhye anwo edwɛkɛ. 11 Ɔzele bɛ kɛ: “Awie biala mɔɔ kɛbɔ ɔ ye ewole na ɔkɛgya fofolɛ la ɛzɛkye agyalɛ, yeyɛ ɛtane yetia ɔ ye, 12 na saa raalɛ bɔ ɔ hu ewole na nzinlii ɔkɔ agyalɛ fofolɛ a, ɛnee yezɛkye agyalɛ.” 13 Akee menli bɔle ɔ bo vale ngakula rale kɛ ɔva ɔ sa ɔgua bɛ nwo zo, noko ɛdoavolɛma ne deanle bɛ. 14 Mɔɔ Gyisɛse nwunle ye la, ɔvale ɛya na ɔzele bɛ kɛ: “Bɛmaa ngakula ne mɔ ɛrɛla me nwo, bɛmmasi bɛ adenle, ɔluakɛ Nyamenle Belemgbunlililɛ ne le bɛdabɛ mɔɔ bɛle kɛ ɛhye mɔ zɛhae la ɛdeɛ. 15 Nɔhalɛ nu, meka meahile bɛ, awie biala mɔɔ ɛnlie Nyamenle Belemgbunlililɛ ne kɛ kakula ekyi la ɛnrɛhɔ nu ɛlɛ.” 16 Na ɔmaanle ngakula ne mɔ zo ɔziele ɔ gyakɛ azo, na ɔvale ɔ sa ɔguale bɛ nwo zo ɔyilale bɛ. 17 Mɔɔ ɔlɛkɔ la, nrenyia bie nriandile rahotole ɔ nyunlu ɛkɛ na ɔbizale ye kɛ: “Kilehilevolɛ Kpalɛ, duzu a ɔwɔ kɛ meyɛ na meanyia dahuu ngoane a?” 18 Gyisɛse zele ye kɛ: “Duzu ati a ɛfɛlɛ me kpalɛ ɛ? Awie biala ɛnle kpalɛ kɛ Nyamenle angomekye. 19 Ɛze mɛla ne mɔ: ‘Mmayɛ kodiawu, mmasɛkye agyalɛ, mmawua, mmadi daselɛ adalɛ, mmasisi awie, di wɔ papa nee wɔ mame eni.’” 20 Nrenyia ne zele ye kɛ: “Kilehilevolɛ, meli ninyɛne ɛhye mɔ kɔsɔɔti azo sumunli me ngakula nu.” 21 Gyisɛse nleanle ye na ɔhulole ye na ɔhanle kɛ, “Yeha wɔ debie ko: Kɔdɔne ninyɛne mɔɔ ɛlɛ la na fa ezukoa ne maa ehyiavolɛma, na ɛbanyia anwonyia wɔ anwuma; na bɛla badoa me.” 22 Na mualɛ ne maanle ɔ rɛle bɔle na ɔvale alɔbɔlɛ ɔhɔle, ɔluakɛ ɛnee ɔlɛ agyapadeɛ dɔɔnwo. 23 Gyisɛse nleanle menli mɔɔ wɔ ɛkɛ ne la na ɔzele ye ɛdoavolɛma ne kɛ: “Nea kɛzi ɔbayɛ se yeamaa bɛdabɛ mɔɔ bɛlɛ ezukoa la kɛ bɛbahɔ Nyamenle Belemgbunlililɛ ne anu a!” 24 Noko ye edwɛkɛ ne zinle ye ɛdoavolɛma ne anwo. Akee Gyisɛse buale kɛ: “Me mra, bɛnlea kɛzi ɔyɛ se kɛ awie kɛhɔ Nyamenle Belemgbunlililɛ ne anu a! 25 Ɔnyɛ se kɛ afunlumu kɛwolo agbuyia nye* nu tɛla kɛ sukoavolɛ kɛhɔ Nyamenle Belemgbunlililɛ ne anu.” 26 Akee ɔzinle bɛ nwo kpole na bɛzele ye* kɛ: “Ɛnee akee nwane a kɛnyia ngoane a?” 27 Gyisɛse nleanle bɛ koonwu na ɔhanle kɛ: “Sonla ɛdeɛ ɛhye yɛ se maa ye, noko Nyamenle ɛdeɛ ɔnle zɔ, ɔluakɛ Nyamenle kola yɛ debie biala.” 28 Pita zele ye kɛ: “Nea! Yɛgyakyi debie biala yɛɛ yɛdoa wɔ a.” 29 Gyisɛse hanle kɛ: “Nɔhalɛ nu meka meahile bɛ kɛ, awie biala ɛnle ɛkɛ mɔɔ yegyakyi sua anzɛɛ mediema mrenyia anzɛɛ mediema mraalɛ anzɛɛ papa anzɛɛ mame anzɛɛ mralɛ anzɛɛ azɛlɛ wɔ me nee edwɛkpa ne ati 30 mɔɔ ɔnrɛnyia bɛ mɔnwo 100 kɛkala wɔ mekɛ ɛhye anu—azua, mediema mrenyia, mediema mraalɛ, mame mɔ, mralɛ nee azɛlɛ mɔɔ kpɔdekpɔdeyɛlɛ boka nwo—nee dahuu ngoane wɔ mekɛ ne* mɔɔ ɛlɛba la anu a. 31 Noko alimoama dɔɔnwo bali amozi, na amozi amra alimoa. 32 Ɛnee bɛlua adenle zo bɛlɛkɔ Gyɛlusalɛm, na ɛnee Gyisɛse li bɛ nyunlu, yemɔti ɔzinle bɛ nwo, yɛɛ ɛzulolɛ hanle bɛdabɛ mɔɔ bɛdoa bɛ la. Ɔvale Bulu Nee Nwiɔ ne ɔhɔle ahane bieko na ɔbɔle ɔ bo ɔhanle ninyɛne ɛhye mɔ mɔɔ bado ye la ɔhilele bɛ kɛ: 33 “Nea! Yɛlɛkɔ Gyɛlusalɛm, na bɛbaye sonla Ra ne bɛamaa ɛsɔfo mgbanyinli nee mɛla kilehilevolɛma ne mɔ. Bɛbabua ye ewule fɔlɛ na bɛaye ye bɛamaa maanle maanle ne anu amra, 34 na menli ɛhye mɔ bagolo ɔ nwo, atoto nyɛlɛ wɔ ɔ nwo, abila ye empele na bɛahu ye, noko ye kenle nsa ne azo ɔbadwazo.” 35 Gyemise nee Dwɔn, Zɛbɛdi amra ne mɔ hɔle ɔ nwo ɛkɛ na bɛzele ye kɛ: “Kilehilevolɛ, yɛkulo kɛ ɛyɛ debie biala mɔɔ yɛbabiza wɔ la ɛmaa yɛ.” 36 Ɔbizale bɛ kɛ: “Duzu a bɛkpondɛ kɛ meyɛ memaa bɛ a?” 37 Bɛbuale kɛ: “Anrɛɛ maa yɛ nee wɔ ɛdɛnla, ko ɛdɛnla wɔ fema zo na ko ɛdɛnla wɔ bɛne zo wɔ wɔ anyunlunyia ne anu.” 38 Noko Gyisɛse zele bɛ kɛ: “Bɛnze mɔɔ bɛlɛbiza la. Asoo bɛbahola bɛanlo kanrɛlɛ ne mɔɔ mebanlo nu la anu anzɛɛ bɛbahola bɛazɔne bɛ kɛ mɔɔ bɛlɛsɔne me la ɔ?” 39 Bɛzele ye kɛ: “Yɛbahola.” Na Gyisɛse zele bɛ kɛ: “Kanrɛlɛ ne mɔɔ melɛno nu la, bɛbanlo nu, yɛɛ ɛzɔnenlɛ ne mɔɔ bɛlɛsɔne me la, bɛbazɔne bɛ bie. 40 Noko me sa fema anzɛɛ bɛne zo ɛdɛnlanlɛ ɛdeɛ, ɔnle me ɛdeɛ na meava meamaa, emomu ɔle bɛdabɛ mɔɔ bɛziezie bɛmaa bɛ la ɛdeɛ.” 41 Mekɛ mɔɔ bulu ne mɔɔ ɛha la dele ɛhye la, bɛvale Gyemise nee Dwɔn anwo ɛya. 42 Noko Gyisɛse vɛlɛle bɛ ɔ nwo ɛkɛ na ɔzele bɛ kɛ: “Bɛze kɛ bɛdabɛ mɔɔ bɛbu bɛ kɛ maanle maanle arelemgbunli la kile bɛ tumi wɔ bɛ menli nwo zo yɛɛ bɛ menli titili di bɛ nwo zo tumi. 43 Noko bɛmɛ, bɛnle zɔ; emomu awie biala mɔɔ kpondɛ kɛ ɔyɛ kpole wɔ bɛ nu la ɛyɛ bɛ sonvolɛ, 44 na awie biala mɔɔ kpondɛ kɛ ɔdi bɛ nyunlu la ɛyɛ bɛ muala bɛ akɛlɛ. 45 Ɔluakɛ sonla Ra ne bɔbɔ amba kɛ bɛzonle ye, emomu, ɔrale kɛ ɔbazonle na yeava ye ngoane* yeayɛ ɛkpɔnedeɛ yealie menli dɔɔnwo.” 46 Akee bɛrale Gyɛleko. Na mɔɔ ɔ nee ye ɛdoavolɛma ne nee menli dɔɔnwo bie ɛlɛfi Gyɛleko ahɔ la, ɛnee Baatemeɛse, (Temeɛse ara), anyenzinliravolɛ bie mɔɔ sɛlɛzɛlɛ debie la, de adenle ne anloa. 47 Mekɛ mɔɔ ɔdele kɛ Gyisɛse mɔɔ vi Nazalɛte la a ɛlɛse la, ɔbɔle ɔ bo ɔdeɛdeanle nu ɔhanle kɛ: “Devidi Ara, Gyisɛse, nwu me anwunvɔne!” 48 Na menli dɔɔnwo bɔle ɔ bo deanle ye, na bɛzele ye kɛ ɔyɛ koonwu, noko ɔhɔle zo ɔdeanle nu kpalɛ kɛ: “Devidi Ara, nwu me anwunvɔne!” 49 Yemɔti Gyisɛse gyinlanle na ɔhanle kɛ: “Bɛvɛlɛ ye bɛmaa me.” Ɔti bɛvɛlɛle nrenyia anyenzinliravolɛ ne na bɛzele ye kɛ: “Ka wɔ ahonle to azule nu! Dwazo; ɔlɛfɛlɛ wɔ.” 50 Ɔvuandinle ye tɛladeɛ aguzo ne ɔguale, ɔdwazole ndɛndɛ na ɔhɔle Gyisɛse anwo ɛkɛ. 51 Akee Gyisɛse bizale ye kɛ: “Duzu a ɛkulo kɛ meyɛ memaa wɔ a?” Nrenyia anyenzinliravolɛ ne buale ye kɛ: “Relabonae,* maa menwu debie.” 52 Na Gyisɛse zele ye kɛ: “Kɔ. Wɔ diedi ɛmaa wɔde kpɔkɛ.” Na ɛkɛ ne ala ɔnwunle debie na ɔbɔle ɔ bo ɔdoale ye.


Tie Nyamenle Amaa Wɔ Agyalɛ Ayɛ Anyelielɛ | Wɔ Abusua Anyelielɛ\n“Mɔlebɛbo ne Nyamenle bɔle bɛ nrenya nee raalɛ.”—Mateyu 19:4\nGyihova * a hyehyɛle agyalɛ mɔɔ lumua a. Baebolo ne ka kɛ ɔbɔle raalɛ mɔɔ lumua la na “ɔvale ye ɔrɛlɛle nrenya ne.” Adam anye liele na ɔhanle kɛ: “Ɛhye le me mbowule nu bowule, ɔle me nwonane nu nwonane.” (Mɔlebɛbo 2:22, 23) Gyihova kpondɛ kɛ agyalɛma anye die.\nSaa ɛgya a, bie a ɛbadwenle kɛ ɛnrɛyia ngyegyelɛ ɛlɛ. Noko, nɔhalɛ ne a le kɛ kunli nee yelɛ mɔɔ bɛkulo bɛ nwo kpalɛ bɔbɔ la bayia ngyegyelɛ bie mɔ. (1 Kɔlentema 7:28) Wɔ buluku ɛhye anu, ɛbanwu Baebolo ngyinlazo mɔɔ saa ɛfa ɛdi gyima a, ɔbamaa wɔ agyalɛ nee wɔ abusua ayɛ anyelielɛ la.—Edwɛndolɛ 19:8-11.\n1 YƐ GYIMA MƆƆ GYIHOVA ƐVA ƐMAA WƆ LA\nMƆƆ BAEBOLO NE KA LA: Kunli ne a le abusua ne ati a.—Ɛfɛsɛsema 5:23.\nSaa ɛle kunli a, Gyihova kpondɛ kɛ ɛkulo ɛ ye na ɛdwenle ɔ nwo. (1 Pita 3:7) Ɔbɔle ɛ ye kɛ wɔ bokavolɛ na ɔkulo kɛ ɛdi ye eni na ɛkulo ye. (Mɔlebɛbo 2:18) Saa ɛkulo ɛ ye kpalɛ a, ɛbava ye ngyianlɛ wɔalumua wɔ ɛdeɛ ne anyunlu.—Ɛfɛsɛsema 5:25-29.\nSaa ɛle yelɛ a, Gyihova kpondɛ kɛ ɛdi ɛ hu eni na ɛboa ye ɛmaa ɔyɛ ye gyima ne. (1 Kɔlentema 11:3; Ɛfɛsɛsema 5:33) Saa ɔsi kpɔkɛ a, die to nu na boa ye. (Kɔlɔsaema 3:18) Saa ɛyɛ ye zɔ a, ɛ hu nee Gyihova anye balie ɛ nwo kpalɛ.—1 Pita 3:1-6.\nBiza wɔ bokavolɛ ne kɛ, ‘Duzu a meyɛ a ɔbamaa meayɛ kunli anzɛɛ yelɛ kpalɛ a?’ Tie mualɛ ne kpalɛ na yɛ nzenzaleɛ mɔɔ fɛta la\nSi abotane. Ɔbalie mekɛ na wɔanwu mɔɔ ɛyɛ a wɔ bokavolɛ ne anye balie nwo la\n2 DWENLE WƆ BOKAVOLƐ NE NGANEƐDELƐ NWO\nMƆƆ BAEBOLO NE KA LA: Bɔ mɔdenle kɛ ɛbanwu mɔɔ wɔ bokavolɛ ne anye die nwolɛ la. (Felepaema 2:3, 4) Kile kɛ wɔ bokavolɛ ne sonle bolɛ maa wɔ, na kakye kɛ Gyihova kpondɛ kɛ ye azonvolɛ ‘yɛ atiakunlukɛnlɛma maa awie biala.’ (2 Temɔte 2:24) “Sonla ne bie anloa edwɛkɛ wowɔ kɛ dadeɛ, na nrɛlɛbɛvolɛ edwɛkɛ le ayile.” Yemɔti dwenle na wɔadendɛ. (Mrɛlɛbulɛ 12:18) Gyihova sunsum ne baboa wɔ yeamaa wɔavi atiakunlukɛnlɛma nee ɛlɔlɛ nu wɔadendɛ.—Galeehyeama 5:22, 23; Kɔlɔsaema 4:6.\nKolaa na ɛ nee wɔ bokavolɛ ne azuzu edwɛkɛ mɔɔ anwo hyia anwo la, sɛlɛ Gyihova moalɛ amaa wɔahola wɔahomo ɛ nwo zo na wɔadie wɔ bokavolɛ ne\nDwenle mɔɔ ɛbaha nee kɛzi ɛbaha ye la anwo\n3 BƐMAA BƐ ADWENLE ƐYƐ KO\nMƆƆ BAEBOLO NE KA LA: Saa ɛgya a, ɛ nee wɔ bokavolɛ ne bayɛ “sonla ko” anzɛɛ nwonane ko. (Mateyu 19:5) Noko ɛhye ɛngile kɛ bɛ adwenle bayɛ ko wɔ debie biala anwo. Ɔwɔ kɛ bɛsukoa kɛ bɛbamaa bɛ adwenle nee kɛzi bɛte nganeɛ wɔ ninyɛne nwo la ayɛ ko. (Felepaema 2:2) Ɔhyia kɛ bɛ adwenle yɛ ko wɔ kpɔkɛzilɛ nu. Baebolo ne ka kɛ: “Folɛdulɛ zo yɛɛ bɛdua bɛfa adwenle a.” (Mrɛlɛbulɛ 20:18) Fa Baebolo ngyinlazo di gyima wɔ mekɛ mɔɔ bɛ mu nwiɔ bɛlɛsi kpɔkɛ la.—Mrɛlɛbulɛ 8:32, 33.\nSaa ɛ nee wɔ bokavolɛ ɛlɛdi adwelie a anrɛɛ ka kɛzi ɛte nganeɛ la\nƐ nee wɔ bokavolɛ ne ɛzuzu ninyɛne nwo kolaa na wɔazi kpɔkɛ\n^ ɛden. 4 Nyamenle duma mɔɔ wɔ Baebolo ne anu la a le Gyihova.\nNWU YE KƐ BƐNLI MUNLI NOKO NINYƐNE BAYƐ BOƐ\nMmadwenle kɛ ɛdawɔ anzɛɛ wɔ bokavolɛ ne ɛnrɛyɛ nvonleɛ ɛlɛ. (Edwɛndolɛ 103:14; Gyemise 3:2) Fa wɔ adwenle sie wɔ bokavolɛ ne subane kpalɛ ne azo. Nyia anwodozo kɛ Baebolo ngyinlazo baboa bɛ, na si abotane. (2 Temɔte 3:16) Gyihova bayila mɔdenle mɔɔ ɛbɔ ɛtie ye folɛdulɛ la azo na anyelielɛ mɔɔ wɔ wɔ agyalɛ ne anu la bayɛ kpole ɛvolɛ biala.—Galeehyeama 6:9.\nAsoo me bokavolɛ ne nwu ye kɛ medwenle ɔ nwo metɛla me nwo ɔ?\nDuzu a meyɛ ye ɛnɛ mɔɔ kile kɛ mekulo me bokavolɛ ne na medi ye eni a?\nKunlima—Bɛkyekye Bɛ Awuke Ne Boɛ\nAbusua ne kola gyinla boɛ wɔ ezukoa afoa nu, noko bɛdi ehyia wɔ ninyɛne mɔɔ anwo hyia kpalɛ la anwo.\nFa nwa awie Fa nwa awie Tie Nyamenle Amaa Wɔ Agyalɛ Ayɛ Anyelielɛ


Yekile 8 | Yintanɛte Zo Baebolo | Ewiade Fofolɛ Ngilebɛbo\nDwɔn Yekile 8:1-13\nBɛwaye ɛyɛlɛ ne mɔɔ tɔ zo nsuu la (1-6)\nBɛbɔle aweɛne ndendenle nna ne mɔɔ limoa la (7-12)\nGyakɔ nsa ne nolobɔlɛ (13)\n8 Mekɛ mɔɔ ɔwayele+ ɛyɛlɛ ne mɔɔ tɔ zo nsuu la,+ anwuma lɔ yɛle dii kɛyɛ dɔnehwele foa ko. 2 Na menwunle anwumabɔvolɛma nsuu ne+ mɔɔ gyinla Nyamenle anyunlu la, na bɛvale aweɛne ndendenle nsuu bɛmaanle bɛ. 3 Anwumabɔvolɛ ko noko mɔɔ lɛ nvutuke ayilevuanlɛ kyɛnze* la ragyinlanle afɔlemokyea ne anwo,+ na bɛmaanle ye ayilevuanlɛ dɔɔnwo+ kɛ ɔva ɔboka nwuanzanwuanzama kɔsɔɔti asɔneyɛlɛ nwo ɔbɔ afɔle wɔ nvutuke afɔlemokyea ne+ mɔɔ gyi belemgbunli ebia ne anyunlu la azo. 4 Ayilevuanlɛ ne esike ne nee nwuanzanwuanzama ne asɔneyɛlɛ ne+ vi anwumabɔvolɛ ne asa anu vole hɔle Nyamenle anyunlu. 5 Na ɛkɛ ne ala anwumabɔvolɛ ne vale ayilevuanlɛ kyɛnze ne na ɔvale afɔlemokyea ne azo senle ne bie ɔguale nu ɔmaanle ɔyile, na ɔvuandinle ɔdole azɛlɛ ye azo. Na bɛdele ezulehululɛ nee ɛnelɛ na ɛsɛlɛmanye kpakyele+ yɛɛ azɛlɛ kpusule. 6 Na anwumabɔvolɛma nsuu ne mɔɔ dedɛ aweɛne ndendenle ne la+ zieziele bɛ nwo kɛ bɛbɔ. 7 Mɔɔ limoa la bɔle ye aweɛne tendenle ne. Na ezuawolɛ dɔle yɛɛ senle mɔɔ nee mogya ɛli afonla la rale, na bɛvuandinle bɛdole azɛlɛ ye azo;+ na azɛlɛ ye ngyɛnu nsa anu ko yelale, na mbaka ngyɛnu nsa anu ko yelale, na ndile amolɛ kɔsɔɔti yelale.+ 8 Anwumabɔvolɛ ne mɔɔ tɔ zo nwiɔ la bɔle ye aweɛne tendenle ne. Na bɛvuandinle debie mɔɔ le kɛ boka kpole bie mɔɔ ɛlɛsɔ la bɛdole nyevile ne anu.+ Na nyevile ne ngyɛnu nsa anu ko hakyile mogya;+ 9 na tease abɔdeɛ* mɔɔ wɔ nyevile nu la ngyɛnu nsa anu ko wule,+ yɛɛ meli ngyɛnu nsa anu ko zɛkyele. 10 Anwumabɔvolɛ ne mɔɔ tɔ zo nsa la bɔle ye aweɛne tendenle ne. Na ɛwɔlɔra kpole bie mɔɔ ɛlɛsɔ kɛ kɛnlaneɛ la vi anwuma dɔle aze, na ɔdɔle azudenle ngyɛnu nsa anu ko nee nzubula zo.+ 11 Ɛwɔlɔra ne duma a le Ɛnwonle. Na nzule ngyɛnu nsa anu ko yɛle ɛnwonle, na nzule ne maanle menli dɔɔnwo wule ɔluakɛ ɛnee yeyɛ ɛnwonle.+ 12 Anwumabɔvolɛ ne mɔɔ tɔ zo nna la bɔle ye aweɛne tendenle ne. Na sɛnzɛne ne ngyɛnu nsa anu ko nee siane ne ngyɛnu nsa anu ko nee nwɔlɔra ne mɔ ngyɛnu nsa anu ko zɛkyele,+ amaa bɛ nuhua ngyɛnu nsa anu ko ayɛ awozinli+ na alehyenlɛ ngyɛnu nsa anu ko annyia wienyi, yɛɛ aledwolɛ noko zɔhane ala. 13 Na menwunle ye, na mendele kɛ kɔleɛ bie ɛdu lua anwomanyunlu na ɔlɛ ɛnelɛ kpole ɔlɛka kɛ: “Bɛ gyakɔ, bɛ gyakɔ, bɛ gyakɔ,+ bɛdabɛ mɔɔ bɛde azɛlɛ ye azo la ɔlua aweɛne ndendenle ne mɔɔ ɛha mɔɔ anwumabɔvolɛma nsa ne ɛlɛba arabɔ la dede ne ati!”+\n^ Anzɛɛ “debie mɔɔ bɛkpu ɛyɛlɛ wɔ nu.”\n^ Anzɛɛ “abɔdeɛ mɔɔ bɛlɛ ɛkɛla.”


Asoo Ɛkakye?—June 2014 | Debiezukoalɛ\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tshiluba Tsonga Turkish Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nMekɛ fɔɔnwo ne mɔɔ ɔwɔ kɛ bɛku Akpabɛnwo boane ne wɔ Naesan 14 ne la a le boni?\nBaebolo ngilebɛbo bie mɔ ka kɛ ɔwɔ kɛ bɛku boaneralɛ ne “wɔ nɔsolɛ nwiɔ ne avinli,” mɔɔ kile alewɔzo—yemɔti ɔwɔ kɛ bɛku ye mekɛ mɔɔ sɛnzɛne ne ɛhɔdɔ noko maanle nu ɛtɛmuanle la. (Ade. 12:6, NW)—12/15, mukelɛ 18-19.\nBaebolo ngyinlazo boni a baboa mgbavolɛ nee mbɛlɛra yeamaa bɛazi kpɔkɛ mɔɔ nrɛlɛbɛ wɔ nu a?\nBɛmɛ ɛne (1) Dumua kpondɛ Nyamenle Belemgbunlililɛ ne nee ye tenleneyɛlɛ. (Mat. 6:19-34) (2) Fa anyelielɛ sonle awie mɔ. (Gyi. 20:35) (3) Fa anyelielɛ sonle Gyihova wɔ wɔ mgbavolɛ nu. (Nolo. 12:1)—1/15, mukelɛ 19-20.\nMrenya nna ne mɔɔ de mgbɔnwɔ zo ɛlɛkɔ bɛ nyunlu ɔvi 1914 mɔɔ ba la gyi ɛkɛ maa duzu?\nGyisɛse, mɔɔ ɔde ɛkpɔnwɔ fufule ne azo la ɛdu Seetan nee ye sunsum ɛtane ne mɔ ɛvi anwuma lɔ. Ɛkpɔnwɔ kɔkɔlɛ ne kavolɛ ne gyi ɛkɛ maa konle ngakyile mɔɔ bɛho bɛzɛkye alesama la. Ɛkpɔnwɔ bile ne kavolɛ ne gyi ɛkɛ maa ɛhɔne. Ɛkpɔnwɔ nzonle ne kavolɛ ne gyi ɛkɛ maa ewulenzane mɔɔ ɛhu menli dɔɔnwo la. (Yek. 6:2-8)—2/1, mukelɛ 6-7.\nMekɛ boni a bɛbalie Boaneralɛ ne atɔfolɛ ne a? (Yek. 19:7)\nBɛbalie boaneralɛ ne atɔfolɛ ne wɔ mekɛ mɔɔ Belemgbunli Gyisɛse Kelaese ɛwie ye konimlilɛ ne bɔkɔɔ, wɔ mekɛ mɔɔ bɛzɛkye Babelɔn Kpole ne bɛwie na Amagɛdɔn konle ne ɛra ye awieleɛ la.—2/15, mukelɛ 10.\nDuzu ati a Dwuuma mɔɔ ɛnee wɔ Gyisɛse mekɛ zo la manle bɛ ‘nye lale’ Mɛzaya ne ɛralɛ ne ɛ? (Luku 3:15)\nYɛnrɛhola yɛnrɛha kɛ ɛvoya mɔɔ lumua Dwuuma ne dele Daneɛle ngapezo ne mɔɔ fane Mɛzaya ne anwo la abo kɛmɔ yɛnwu ye ɛnɛ la. (Dan. 9:24-27) Noko, bie a bɛdele edwɛkɛ ne mɔɔ anwumabɔvolɛ ne mɔ hanle hilele mboaneneavolɛma ne la, anzɛɛ mɔɔ Nyamenle kpɔmanvolɛ raalɛ Anna hanle wɔ mekɛ mɔɔ ɔnwunle adɔma Gyisɛse wɔ ɛzonlenlɛ sua ne anu la. Akee, nwɔlɔra kengavoma bie rabizale ɛleka mɔɔ bɛbanwu “Dwuuma belemgbunli ne mɔɔ bɛwo ye la.” (Mat. 2:1, 2) Nzinlii, Dwɔn Sɔnevolɛ ne hanle kɛ ɔnrɛhyɛ Kelaese ne bara.—2/15, mukelɛ 26-27.\nDuzu a baboa yɛ na yɛ ɛhɛe angile kyɛkyɛ a? (2 Kɔl. 1:18)\nƆdwu mekɛ ne bie a tɛnlabelɛ bie mɔɔ yɛngola yɛnyɛ nwolɛ ɛhwee la ati ɛnee ɔhyia kɛ yɛpɛ ngyehyɛleɛ bie anu. Noko saa yɛbɔ ɛwɔkɛ anzɛɛ yɛ nee awie yɛ ngyehyɛleɛ bie a, ɔwɔ kɛ yɛyɛ mɔɔ yɛbahola ye yɛ la kɔsɔɔti yɛfa yɛdi nwolɛ gyima.—3/15, mukelɛ 32.\nKɛ ɔkɛyɛ na yɛahoati nlanwonvoninli ɛnleanlɛ ɛ?\nNdenle nsa mɔɔ bahola aboa la ɛne: (1) Saa ɛ nye bɔ nvoninli mɔɔ maa ɛnyia nla nwo atiakunluwɔzo la azo a, ye ɛ nye fi ɛkɛ ndɛndɛ. (2) Bɔ wɔ adwenle ne anwo bane ɔlua ninyɛne mɔɔ anwo te mɔɔ ɛbadwenledwenle nwolɛ dahuu na wɔayɛ asɔne la azo. (3) Nea boɛ wɔ sini anzɛɛ Intanɛte gyimalilɛleka mɔɔ nlanwonvoninli wɔ zo la anwo.—4/1, mukelɛ 10-12.\nSaa Keleseɛnenli bie gyakyi ye abusua ne ɛkɛ kɔ maanle gyɛne zo kɛ ɔkakpondɛ ezukoa a, ngyegyelɛ boni a ɔfa ɔba a?\nSaa awovolɛ nee ngakula ɛnde kɛ abusua a, ɔmaa ngakula yia nganeɛdelɛ nu nee ɛbɛla kpalɛ ɛbɔlɛ nwo ngyegyelɛ. Bie a bɛ nye ɛnrɛlie bɛ awovolɛ ne mɔ anwo. Agyalɛma mɔɔ tu adenle gyakyi bɛ bokavolɛ la noko yia ɛbɛlatane ɛbɔlɛ nwo sɔnea.—4/15, mukelɛ 19-20.\nKɛmɔti a ɛnee bɛbubu ɛtanevolɛma mɔɔ bɛkɛhenda bɛ baka zo la agyakɛ ɛ?\nƐnee Wulomuma kenda ɛtanevolɛma bie mɔ baka zo ku bɛ. Dwuuma zɛlɛle kɛ bɛbubu ɛtanevolɛma nwiɔ ne mɔɔ bɛhendale bɛ nee Gyisɛse wɔ baka ne azo la agyakɛ. Ɛhye maa bɛ ɛbolɛ kpu na bɛwu ndɛndɛ. Yemɔti, ɔmmaa bɛngenda baka ne azo dedee aleɛ ɛngye. (Mɛla 21:22, 23)—5/1, mukelɛ 11.\nKpuyia nna boni a ɔwɔ kɛ tɛnla yɛ adwenle nu wɔ mekɛ mɔɔ yɛwɔ daselɛlilɛ nu la ɛ?\nNwane mɔ a mekɔ bɛ ɛkɛ a? Nienwu a mekɔto bɛ a? Mekɛ boni a le mekɛ kpalɛ mɔɔ ɔwɔ kɛ mekɔ bɛ ɛkɛ a? Kɛzi ɔwɔ kɛ mebikye bɛ ɛ?—5/15, mukelɛ 12-15.\nKɛzi sigalɛte ɛnlonlɛ ɛboda menli ɛ?\nƆhunle menli 100,000,000 wɔ ɛvoyia mɔɔ ɛze ɛhɔ la anu. Kɛkala, ɔku menli kɛyɛ 6,000,000 ɛvolɛ biala.—6/1, mukelɛ 3.\nAsoo Ɛkakye?—June 2014


3 Kɔ zo kakye bɛ kɛ bɛbɛlɛ bɛ nwo aze na bɛyɛ tieyɛ bɛmaa arane nee tumivolɛma, na bɛziezie bɛ nwo bɛmaa gyima kpalɛ biala, 2 bɛmmaka edwɛkɛ ɛtane bɛkile awie biala, bɛmmadi butule, emomu bɛde edwɛkɛ bo, na bɛla bɛtɛɛyɛlɛ ali bɛhile menli kɔsɔɔti. 3 Ɔluakɛ mekɛ bie ɛnee yɛdayɛ noko yɛnze nrɛlɛbɛ, yɛ nzo yɛle se, yɛminlinle, yɛyɛle ngɛkɛlɛ yɛmaanle atiakunluwɔzo nee anyelielɛ ngakyile, yɛbɔle yɛ ɛbɛla wɔ ɛtaneyɛlɛ nee anyebolo nu, yɛyɛle ninyɛne mɔɔ bɛkyi, yɛkpɔle yɛ nwo ngoko. 4 Noko, mekɛ mɔɔ yɛ Ngoanedievolɛ Nyamenle ɛlolɛ ne nee alesama anwo ɛlɔlɛ mɔɔ ɔlɛ la lale ali la 5 (tɛ tenlene gyima bie mɔɔ yɛyɛle la ati ɔ, emomu ye anwunvɔnezelɛ ne ati ɔ), ɔluale yɛ nwo mɔɔ ɔdele* ɔvale yɛ ɔrale ngoane nu nee sunsum nwuanzanwuanza ne mɔɔ yɛle yɛ fofolɛ la azo ɔliele yɛ ngoane. 6 Ɔluale yɛ Ngoanedievolɛ Gyisɛse Kelaese anwo zo ɔmaanle yɛ ye sunsum ne dɔɔnwo, 7 amaa bɛdua ye ɛlolɛ ne azo bɛbua yɛ benle a, yɛayɛ koliagyama kɛ mɔɔ dahuu ngoane anyelazo ne kile la. 8 Edwɛkɛ ɛhye mɔ le nɔhalɛ, na mekulo kɛ ɛkɔ zo ɛsi ɛhye mɔ azo, amaa bɛdabɛ mɔɔ bɛlie Nyamenle bɛli la ava bɛ adwenle azie gyima kpalɛ zo na bɛayɛ. Ɛhye mɔ le kpalɛ yɛɛ nvasoɛ wɔ zo maa menli. 9 Noko kpo kpolerazulɛ mɔɔ nrɛlɛbɛ ɛnle nu nee mbusua nu ɛhilehilelɛ nee butulelilɛ nee Mɛla ne anwo kpolerazulɛ, ɔluakɛ nvasoɛ ɛnle zo yɛɛ ɔle debie mgbane. 10 Awie mɔɔ kilehile adalɛ ngilehilelɛ la, saa ɛtu ye folɛ* fane nwiɔ ɛwie a, twe ɛ nwo fi ɔ nwo, 11 nwu ye kɛ sonla zɛhae ɛvo adenle na ɔlɛyɛ ɛtane yɛɛ yebua ɔ nwo fɔlɛ. 12 Saa mesoa Aatɛmase anzɛɛ Tekekɛse wɔ ɛ nwo lɔ a, bɔ mɔdenle bɛla me nwo ɛkɛ wɔ Nekɔpɔlese, ɔluakɛ ɛkɛ ne a meyɛ me adwenle kɛ mebali fɔsɛlɛ ne a. 13 Bɔ mɔdenle maa Zinase mɔɔ ze Mɛla ne kpalɛ la nee Apɔlɔso ɛnyia mɔɔ bɛhyia nwo wɔ bɛ adendulɛ ne anu la amaa bɛangyia debie. 14 Na maa yɛ menli ne noko ɛzukoa kɛ bɛbayɛ gyima kpalɛ amaa bɛaboa wɔ mekɛ mɔɔ debie nwo kɛhyia ɛsesebɛ la, amaa nvasoɛ ara bɛ gyima zo dahuu. 15 Bɛdabɛ mɔɔ bɛwɔ me nwo ɛke la amuala biza bɛ. Mebiza bɛdabɛ mɔɔ bɛkulo yɛ edwɛkɛ wɔ diedi ne anu la. Ɛlolɛ ɛha bɛ muala.


Ayezaya 22 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albania Mumule Aneɛ Albanian America Mumule Aneɛ Amharic Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Icelandic Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Melanesia Mumule Aneɛ Mexico Mumule Aneɛ Motu Mozambique Mumule Aneɛ Myanmar Myanmar Mumule Aneɛ Navajo Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkey Mumule Aneɛ Turkish Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietname Mumule Aneɛ Vietnamese Waray-Waray Xhosa Yoruba Zimbabwe Mumule Aneɛ Zulu zambia Mumule Aneɛ\nƐnyelɛzodeɛnwunlɛ Bɔnza ne anwo nrɛlaleɛ (1-14)\nBɛva Yilayakem bɛzie sonvolɛ Hyɛbena gyinlabelɛ ne (15-25)\nSɛkɛlɛneɛ adenle zo pɛlɛko (23-25)\n22 Ɛnyelɛzodeɛnwunlɛ Bɔnza* ne anwo nrɛlaleɛ ɛne:+ Duzu edwɛkɛ ɔ, mɔɔ bɛ muala bɛvo bɛhɔ bɛ azua ti zo a? 2 Suakpole mɔɔ ɛnee dede ɛyi zo,Zolɛ le begyebegye, anyelielɛ sua. Wɔ menli mɔɔ bɛhunle bɛ la anwu dadeɛ nloa,Yɛɛ bɛanwu konle nu.+ 3 Wɔ tumivolɛma atisesebɛ ne mɔ amuala ɛnriandi.+ Bɛhyele bɛ mɔɔ bɛando ɛda ko bɔbɔ a. Bɛnriandile bɛhɔle moamoa ɛdeɛ,Noko bɛhyele bɛdabɛ mɔɔ bɛnwunle bɛ la amuala.+ 4 Ɛhye ati a menganle kɛ: “Ye ɛ nye fi me nwo,Na mebazu alɔbɔlɛ ɛzunlɛ.+ Mmabɔ mɔdenle kɛ ɛkyekye me rɛleWɔ me menli ne ɛzɛkyelɛ ne anwo.+ 5 Ɔluakɛ ɔle anyezota, ɛzɛkyelɛ nee anwowosolɛ kenle+Mɔɔ Tumivolɛ Awulae, ɛlɔne Gyihova,Ɛva ɛra Ɛnyelɛzodeɛnwunlɛ Bɔnza ne anu a. Bɛbubu bane ne+Yɛɛ ɛzunlɛ ne ɛdwu boka ne azo. 6 Yilam+ ɛva ɛda mbaka kodoku neWɔ konle ehwili mɔɔ mgbɔnwɔ twe bɛ la anu,Yɛɛ Kɛɛ+ ɛye enyinlike ne anwo.* 7 Wɔ mbɔnza ngɛnlɛma ne mɔ anuBayɛ konle ehwili ngome,Na mgbɔnwɔ* baragyinlegyinla anlenkɛ ne anloa, 8 Na bɛbaye Dwuda anwo ɛdanlɛ* ne. “Kenle zɔhane, bɛbava bɛ nye bɛado konle ninyɛne mɔɔ wɔ Ɛhoayelɛ Sua ne anu la azo,+ 9 na bɛbanwu kɛ Devidi Suakpole ne ɛgyigya dɔɔnwo.+ Na bɛbasesa nzubula ne mɔɔ wɔ aze la anu nzule.+ 10 Bɛbadia azua mɔɔ wɔ Gyɛlusalɛm la na bɛabubu azua ne mɔ bɛava bɛamiemia bane ne anu. 11 Bɛbayɛ debie mɔɔ nzule gyinla nu la wɔ bane nwiɔ ne avinli bɛava bɛazɔ nzubula dɛba ne anu nzule, noko bɛnrɛva bɛ nwo bɛnrɛdo ye Yɛvolɛ Kpole ne anwo zo, yɛɛ bɛnrɛnwu Ahenle mɔɔ yɛle ye wɔ tete ne la. 12 Kenle zɔhane, Tumivolɛ Awulae, ɛlɔne Gyihova,Bavɛlɛ menli kɛ bɛzu na bɛli nyane,+Bɛkpa bɛ ti na bɛheda ɛrele. 13 Noko bɛlɛdie bɛ nye na bɛali fɛlɛko,Bɛlɛku nlankɛ nee mboane,Bɛlɛdi nane na bɛanlo nwanye.+ Bɛbaha kɛ: ‘Bɛmaa yɛli na yɛnlo, ɔluakɛ ɛhyema ɛnee yɛwu.’”+ 14 Akee ɛlɔne Gyihova hanle guale me nzo nu kɛ: “‘Bɛnrɛkpɔda ɛtane ɛhye bɛnrɛmaa bɛ kɔkpula kɛ bɛbawu,’+ Tumivolɛ Awulae, ɛlɔne Gyihova a se a.” 15 Edwɛkɛ mɔɔ Tumivolɛ Awulae, ɛlɔne Gyihova ɛha la ɛne: “Kɔ sonvolɛ Hyɛbena+ mɔɔ nea sua ne azo* la ɛkɛ na se ye kɛ, 16 ‘Duzu a ɛkpondɛ ye wɔ ɛke a, yɛɛ nwane a ɛkpondɛ ye wɔ ɛke mɔɔ ɔti wɔbɔ nla wɔmaa ɛ nwo wɔ ɛke a?’ Ɔlɛbɔ nla yeamaa ɔ nwo wɔ ɛleka mɔɔ wɔ anwuma; yɛɛ ɔlɛyɛ ɛnwomenlelielɛ ɛleka* yeamaa ɔ nwo wɔ bodane nu. 17 ‘O sonla, nea! Gyihova bavuandi wɔ ado aze kpole kpalɛ na yeazɔ wɔ nu ɛsesebɛ. 18 Ɔbanyenya wɔ kpalɛ na yeavuandi wɔ yeado azɛlɛ tɛtɛlɛ zo kɛ bɔlo la. Ɛkɛ ne a ɛbawu a, na ɛkɛ ne a wɔ anyunlunyia ehwili ne mɔ bahakyi anyiemgba wɔ ɛ menle sua nu a. 19 Mebalie wɔ gyinlabelɛ ne meavi ɛ sa nu na meaye wɔ gyima nu. 20 “‘Kenle zɔhane, mebavɛlɛ me sonvolɛ Yilayakem,+ Helekaya ara nrenyia ne, 21 na mebava wɔ tɛladeɛ ne meawula ye na meava wɔ tabule ne meahye ye avinli,+ na meava wɔ tumi ne meawula ɔ sa nu. Na ɔbayɛ Gyɛlusalɛmma nee Dwuda abozoamra ɛ papa. 22 Mebava Devidi abozoamra sanvɛ ne+ meado ɔ bati. Ɔbabuke na awie biala ɛnrɛdo nu; yɛɛ ɔbado nu na awie biala ɛnrɛbuke. 23 Mebava ye meabɔ ɛleka mɔɔ yɛ se la kɛ pɛlɛko, na ɔbayɛ kɛ anyunlunyia belemgbunli ebia la yeamaa ye papa sua nu amra. 24 Na bɛbava ye papa sua nu anyunlunyia* ne amuala, mralɛ nee nlɔnra kɔsɔɔti, ahyɛnze mgbole nee ngyikyi kɔsɔɔti bahendahenda ye. 25 “‘Kenle zɔhane,’ kɛ ɛlɔne Gyihova se la ɛne, ‘bɛbadu pɛlɛko ne mɔɔ bɔ ɛleka mɔɔ yɛ se la, na bɛapɛ ye bɛado aze,+ na adesoa ne mɔɔ hendahenda ye la bagua aze na yeazɛkye, ɔluakɛ Gyihova mumua ne a ɛha a.’”\n^ Ɔda ali kɛ yemɔ a le Gyɛlusalɛm.\n^ Anzɛɛ “ɛziezie ye enyinlike ne.”\n^ Anzɛɛ “menli mɔɔ dede mgbɔnwɔ zo la.”\n^ Anzɛɛ “anwobanebɔlɛ.”\n^ Anzɛɛ “belemgbunli sua nu ɛkɛ ne.”\n^ Hibulu aneɛ nu, “tɛnlabelɛ.”\n^ Hibulu aneɛ nu, “ɛlomboɛ.”


Kɛzi Bɛnea Ezukoa Zo La | Wɔ Abusua Anyelielɛ\nKɛzi Bɛnea Ezukoa Zo La\n“Folɛdulɛ zo yɛɛ bɛdua bɛfa adwenle a.”—Mrɛlɛbulɛ 20:18\nYɛ muala yɛhyia ezukoa amaa yɛahola yɛanlea yɛ mbusua. (Mrɛlɛbulɛ 30:8) Ezukoa “kola bɔ sonla nwo bane.” (Nolobɔvo ne 7:12) Kɛ agyalɛma la, bie a ɔbayɛ se kɛ bɛbaha ezukoa nwo edwɛkɛ, noko mmamaa ezukoa sɛkye wɔ agyalɛ. (Ɛfɛsɛsema 4:32) Ɔwɔ kɛ ɛdie wɔ bokavolɛ ne ɛdi na bɛbɔ nu bɛsuzu kɛzi bɛbali bɛ ezukoa la anwo.\n1 BƐYƐ NGYEHYƐLEƐ KPALƐ\nMƆƆ BAEBOLO NE KA LA: “Saa bɛ nuhua bie kpondɛ kɛ ɔsi sua a, ɔdumua ɔtɛnla aze, ɔsese ye bolɛ, na ɔnea saa ɔlɛ ezukoa mɔɔ sa ye si la a.” (Luku 14:28) Ɔwɔ kɛ bɛbɔ nu bɛsuzu kɛzi bɛbali bɛ ezukoa la anwo. (Emɔso 3:3) Bɛzuzu ninyɛne mɔɔ ɔhyia kɛ bɛtɔ nee ezukoa mɔɔ bɛlɛ la anwo. (Mrɛlɛbulɛ 31:16) Saa bɛlɛ ezukoa a ɔngile kɛ ɔwɔ kɛ bɛtɔ debie biala mɔɔ bɛbanwu ye la. Bɛmmatwe kakɛ bɛto bɛ nwo zo. Bɛmmatotɔ ninyɛne bɛmaa ɔtɛla ezukoa mɔɔ bɛlɛ la.—Mrɛlɛbulɛ 21:5; 22:7.\nSaa bɛlɛ ezukoa wɔ siane ne awieleɛ a, bɛbɔ nu bɛzi mɔɔ bɛbava bɛayɛ la anwo kpɔkɛ\nSaa bɛlɛ kakɛ a, bɛyɛ ngyehyɛleɛ bɛde kakɛ mɔɔ bɛbɔ la azo. Kɛ neazo la, bie a ɔbayɛ kpalɛ kɛ bɛbado aleɛ tɛla kɛ bɛbadidi gua zo\n2 DI NƆHALƐ NA NYIA EZUKOA NWO ADWENLE KPALƐ\nMƆƆ BAEBOLO NE KA LA: “Bɛmmabɔ adalɛ bɛkile bɛ nwo, ɔluakɛ bɛye bɛ su dɛba ne nee ye nyɛleɛ ne mɔ wɔ bɛ nu bɛgua.” (Kɔlɔsaema 3:9) Mmafa ezukoa mɔɔ ɛnyia ye siane biala nee kɛzi ɛdi ye la ɛfea wɔ bokavolɛ ne.\nSaa ɛlɛsi ezukoa nwo kpɔkɛ bie mɔɔ anwo hyia la a, maa wɔ bokavolɛ ne ɛde nwolɛ bie. (Mrɛlɛbulɛ 13:10) Saa bɛka ezukoa nwo edwɛkɛ a ɔbamaa anzondwolɛ adɛnla bɛ agyalɛ nu. Bu ezukoa mɔɔ ɛlɛ la kɛ ɔle abusua ne ezukoa.—1 Temɔte 5:8.\nBɛzi ezukoa dodo mɔɔ bɛ nuhua ko biala bahola ava adɔ debie mɔɔ ɔngyia kɛ bɛsuzu nwo la anwo kpɔkɛ\nBɛmmakendɛ bɛmaa ngyegyelɛ ba kolaa na bɛaha ezukoa nwo edwɛkɛ\nKƐZI ƐBU EZUKOA LA\nEzukoa nwo hyia, noko mmamaa ɔsɛkye wɔ agyalɛ anzɛɛ ɔye adwenleadwenle ɔto ɛ nwo. (Mateyu 6:25-34) Tɛ ezukoa dɔɔnwo a bamaa ɛ nye alie a. Baebolo ne ka kɛ: “Bɛmmayɛ anyebolo wɔ adenle biala anu.” (Luku 12:15) Wɔ agyalɛ ne sonle bolɛ tɛla debie biala mɔɔ ezukoa kola tɔ la. Yemɔti maa ɛ kunlu ɛdwo mɔɔ ɛlɛ la anwo, mmasɛkye ɛ nee Nyamenle avinli. Saa ɛdi edwɛkɛ ɛhye azo a, wɔ abusua ne anye balie na Gyihova noko anye balie ɛ nwo.—Hibuluma 13:5.\nDuzu a me abusua ne bahola ayɛ amaa yɛambɔ kakɛ a?\nMe nee me bokavolɛ ne lile ezukoa nwo adwelie kpalɛ la yeli kenle nyɛ?\nEzukoa Zo Ɛnleanlɛ Agyalɛ & Abusua\nBaebolo nu nrɛlɛbɛ baboa wɔ yeamaa wɔazi kpɔkɛ kpalɛ.\nFa nwa awie Fa nwa awie Kɛzi Bɛnea Ezukoa Zo La


Ezukoa Nwo Adwenleadwenle—Kɛzi Ɛbagyinla Ɔ Nloa La\nKENGA YE WƆ Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Batak (Toba) Bengali Bulgarian Cambodian Catalan Cebuano Chichewa Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Colombia Mumule Aneɛ Croatian Czech Dangme Danish Dutch Efik English Estonian Ewe Fijian Finnish French Ga Garifuna Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hmong (White) Hungarian Iban Igbo Iloko Indonesian Italian Japanese Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Maya Mazatec (Huautla) Mizo Mongolian Moore Myanmar Nahuatl (Huasteca) Ndebele (Zimbabwe) Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tlapanec Tojolabal Tok Pisin Tongan Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nEDWƐKƐ TITILI | KƐZI BƐGYINLA ADWENLEADWENLE NLOA LA\nEzukoa Nwo Adwenleadwenle\nPaul, kunli bie mɔɔ lɛ ngakula nwiɔ la se, “Mekɛ mɔɔ ninyɛne awolɛ yɛle se wɔ yɛ maanle ne anu la ɔmaanle aleɛ nwo hyianle na ye bolɛ vole. Yɛgyinla dedee, noko ɔkadwu yɛ nwo zo la ɛnee aleɛ ne ɛwie. Ɛhɔne ti, menli nwanle, na bie mɔ anye zo bulule bɛ wɔ gua ne azo. Ninyɛne mɔɔ yɛhyia nwo la awolɛ vole. Awieleɛ ne, ɛnee ezukoa ne ɛnza ɛhwee yɛ. Me ezukoa mɔɔ la bange, insurance nee me pɛnhyɛn ezukoa ne azo dele mɔɔ ɔnza ɛhwee yɛ a.”\nƐnee Paul ze kɛ amaa ye abusua ne asa ahɔ bɛ nloa la, ɛnee ɔwɔ kɛ ɔfa “nrɛlɛbɛ” ɔdi gyima. (Mrɛlɛbulɛ 3:21) Ɔka kɛ, “Ɛnee meyɛ ngɛnlaneɛ nwo gyima, noko menyɛle gyima biala mɔɔ me sa kɛzɔ nu la. Ɛnee ezukoa ne ɛndwu mɔɔ medie ye dɛba ne la. Bie mɔ vale aleɛ anzɛɛ ninyɛne duale me kakɛ. Saa bɛfa saminla nna bɛtua me kakɛ a, mefa nwiɔ na metɔne nwiɔ. Awieleɛ kolaa ne, menyianle ngɔkɔlɛ mralɛ 40. Bɛyɛle mgbole la, mendɔnenle bɛ na mendɔle 300 bieko. Nzinlii, menvale ngɔkɔlɛ 50 menliele abɛlɛ mɔɔ bɛdi la kodoku nwiɔ mɔɔ ye ɛnlomboɛ le kilo 50. Menvale meneanle me abusua ne nee mbusua gyɛne mekɛ tendenle.”\nEza Paul nwunle kɛ debie kpalɛ mɔɔ awie biala bahola ayɛ la a le kɛ ɔbanyia Nyamenle anu diedi. Saa yɛyɛ mɔɔ Nyamenle kulo la a, ɔboa yɛ. Mɔɔ fane nwonane afoa nu ninyɛne nwo la, Gyisɛse hanle kɛ: ‘Bɛmmamaa bɛ adwenle sɛkye. Ɔluakɛ bɛ Ze mɔɔ wɔ anwuma la ze kɛ bɛhyia ɛhye mɔ anwo.’—Luku 12:29-31.\nƆyɛ alɔbɔlɛ kɛ, Nyamenle kpɔvolɛ kpole, Seetan, ɛbɛlabɛla menli dɔɔnwo ɛmaa bɛva bɛ nwo bɛdo nwonane afoa nu ninyɛne zo. Menli dwenle ninyɛne mɔɔ bɛhyia nwo la anwo kpalɛ, na bɛbɔ mɔdenle kɛ bɛbanyia ninyɛne mɔɔ bɛngyia nwolɛ bɔbɔ la. Menli dɔɔnwo twe kakɛ, mɔɔ bɛnze kɛ “mɔɔ biza bosea la le sonla mɔɔ bɔ ye bosea la kanranli” a.—Mrɛlɛbulɛ 22:7.\nMenli bie mɔ zile kpɔkɛ ɛtane. Paul se, “Menli dɔɔnwo gyakyile bɛ abusua nee bɛ gɔnwo mɔ kɛ bɛkakpondɛ ‘asetɛnla kpalɛ’ wɔ abolokyi. Bie mɔ hɔle mɔɔ ɛnee bɛnlɛ adendulɛ nwo ngɛlata kpalɛ a, yemɔti bɛanyia gyima bɛanyɛ. Bie mɔ nriandi fea kpolisima na bɛda gua zo. Bɛammaa Nyamenle adenle bɛammaa yeamboa bɛ. Noko kɛ abusua la, yɛzile kpɔkɛ kɛ yɛbalua Nyamenle moalɛ zo yɛagyinla ezukoa nwo ngyegyelɛ nloa.”\nYƐLILE GYISƐSE FOLƐDULƐ ZO\nPaul toa zo kɛ: “Gyisɛse se: ‘Bɛmmadwenle ɛhyema anwo; ɛhyema ɔdaye ɔ nee ɔ ti anwo adwenleadwenle ɛdeɛ lua.’ Yemɔti asɔne mɔɔ meyɛ ye dahuu la a le kɛ Nyamenle ‘ɛmaa yɛ ɛnɛ yɛ dahuu aleɛ’ amaa yɛadɛnla ngoane nu. Ɔboale yɛ kɛmɔ Gyisɛse hanle la. Tɛ mekɛ ne kɔsɔɔti a yɛnyianle mɔɔ yɛkulo la a. Kenle ko bie, mengɔle kɛ mekadɔ aleɛ mɔɔ ɛnee menze aleɛ holɛ ko a. Mɔɔ ɔdwule me nwo zo la, menwunle kɛ yogurt ɔ. Me nye ɛnlie yogurt nwo. Noko ɔle aleɛ, yemɔti nɔsolɛ zɔhane yɛnlonle yogurt. Meyɛ Nyamenle mo kɛ wɔ mekɛ zɔhane anu, me abusua ne anva ɛhɔne anla la.” *\nNyamenle ɛbɔ ɛwɔkɛ kɛ: “Menrɛgyakyi bɛ ɛlɛ, yɛɛ me rɛle ɛnrɛvi bɛ fee.”—Hibuluma 13:5\n“Kɛkala, yɛ ezukoa gyinlabelɛ ɛyɛ kpalɛ ekyi. Noko yɛ anwubielɛ ne ɛmaa yɛnwu kɛ adwenleadwenle anloa sɔbelɛ a le kɛ yɛbanyia Nyamenle anu diedi. Suzuamgba ala mɔɔ yɛlɛyɛ Gyihova * ɛhulolɛdeɛ la, ɔbaboa yɛ dahuu. Yɛnwu nɔhalɛ edwɛkɛ mɔɔ wɔ Edwɛndolɛ 34:8 la: ‘Bɛzɔ Gyihova bɛnlea na bɛkɛnwu kɛ ɔle kpalɛ! Nyilalɛ ɛha sonla ne mɔɔ nriandi kɔtane ye la.’ Ɔlua ɛhye ati, yɛnzulo kɛ yɛbayia ezukoa nwo ngyegyelɛ bieko.\nNyamenle boa nɔhavoma maa bɛnyia bɛ “dahuu aleɛ”\n“Kɛkala yɛrade ɔ bo kɛ tɛ gyima anzɛɛ ezukoa yɛɛ alesama hyia na bɛadɛnla aze a, emomu aleɛ. Yɛ nye la mekɛ mɔɔ Nyamenle ɛwɔkɛ ne bara nu la ade: ‘Aleɛ babu azɛlɛ ne azo.’ Kɔkpula mekɛ zɔhane, ‘saa yɛlɛ mɔɔ yɛdi nee mɔɔ yɛkeda la a, yɛbamaa yɛ nye azɔ yɛ nwo.’ Yɛnyia anwosesebɛ yɛfi Baebolo edwɛkɛ ɛhye anu: ‘Bɛye ezukoa nwo anyebolo bɛvi bɛ ɛbɛla nu, na bɛmaa bɛ kunlu ɛdwo mɔɔ bɛlɛ ye la anwo. Ɔluakɛ Nyamenle ɛha ye kɛ, “Menrɛgyakyi bɛ ɛlɛ, yɛɛ me rɛle ɛnrɛvi bɛ fee.” Zɔhane ati, yɛkola yɛsi yɛ kɛnra yɛka kɛ, “[Gyihova] le me boavolɛ, menrɛzulo ɛhwee.”’” *\nƆhyia diedi kpalɛ na wɔahola ‘ɛ nee Nyamenle alua’ kɛmɔ Paul nee ye abusua ne ɛlɛyɛ la. (Mɔlebɛbo 6:9) Saa yɛlɛ ezukoa nwo ngyegyelɛ kɛkala anzɛɛ bie a yɛbahɔ bie anu kenle bie a, yɛbanyia ɛzukoalɛdeɛ yɛavi Paul diedi nee ye nrɛlɛbɛ nwo neazo ne anu.\nSaa abusua nu ngyegyelɛ ɛlɛmaa yɛadwenle ɛ?\n^ ɛden. 9 Nea Mateyu 6:11, 34.\n^ ɛden. 10 Baebolo ne maa yɛnwu kɛ Nyamenle duma a le Gyihova.\n^ ɛden. 11 Nea Edwɛndolɛ 72:16; 1 Temɔte 6:8; Hibuluma 13:5, 6.\nFa nwa awie Fa nwa awie Ezukoa Nwo Adwenleadwenle\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Kɛzi Bɛgyinla Adwenleadwenle Nloa La\nFa nwa awie Fa nwa awie ƐZINZALƐ ARANE Kɛzi Bɛgyinla Adwenleadwenle Nloa La\nKɛzi Bɛgyinla Adwenleadwenle Nloa La\nƐZINZALƐ ARANE Kɛzi Bɛgyinla Adwenleadwenle Nloa La


KENGA YE WƆ Afrikaans Albanian Amharic Arabic Armenian Armenian (West) Aymara Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kikuyu Kinyarwanda Kirghiz Kongo Korean Kwangali Latvian Lingala Lithuanian Luo Malagasy Maya Mazatec (Huautla) Mizo Moore Myanmar Nahuatl (Northern Puebla) Ngabere Norwegian Nzema Oromo Ossetian Papiamento (Curaçao) Polish Portuguese (Brazil) Quechua (Bolivia) Rarotongan Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Tetun Dili Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nGYISƐSE ewudwazo ne ɛnle debie mɔɔ zile tete ne ala mɔɔ ɔngile ɛhwee ɔmmaa yɛ ɛnɛ a. Ɛzoanvolɛ Pɔɔlo hilele nvasoɛ mɔɔ wɔ zo wɔ mekɛ mɔɔ ɔhɛlɛle kɛ: ‘Nɔhalɛ ne a le kɛ Nyamenle ɛdwazo Kelaese ɛvi ewule nu, kɛ bɛdabɛ mɔɔ bɛla wɔ ewule nu la anu ma mɔɔ lumua. Ɔluakɛ kɛmɔ ewule luale sonla ko anwo zo a rale la, zɔhane ala yɛɛ ewudwazo ne balua sonla ko anwo zo ara a. Kɛmɔ menli kɔsɔɔti dua Adam anwo zo wu la, zɔhane ala yɛɛ Nyamenle balua Kelaese anwo zo adwazo bɛ muala ara ngoane nu a.’—1 Kɔlentema 15:20-22.\nBɛdwazole Gyisɛse wɔ Naesan 16, 33 Y.M., wɔ kenle ne mɔɔ nuhua a Dwuuma fa bɛ abɛlɛ ma mɔɔ bɛkɛlumua bɛkɛbu la bɛlɛ Gyihova Nyamenle wɔ ye ɛzonlenlɛ sua ne anu wɔ Gyɛlusalɛm la. Kɛmɔ Pɔɔlo vɛlɛle Gyisɛse ma mɔɔ lumua la ati, ɛnee ɔkile kɛ bɛbadwazo menli gyɛne noko bɛavi ewule nu.\nEdwɛkɛ bieko mɔɔ Pɔɔlo hanle la maa yɛnwu mɔɔ bɛbalua Gyisɛse ewudwazo ne azo bɛayɛ la. Pɔɔlo hanle kɛ, ‘kɛmɔ ewule luale sonla ko anwo zo a rale la, zɔhane ala yɛɛ ewudwazo ne balua sonla ko anwo zo ara a.’ Kɛmɔ Adam vale ɛtane nee sinlidɔlɛ wole yɛ la ati, yɛ muala yɛwu. Noko akee, ɔluakɛ Gyisɛse vale ye dasanli ngoane mɔɔ di munli la manle kɛ ɛkpɔnedeɛ la ati, ɔbukele adenle mɔɔ bɛbalua zo bɛalie alesama bɛavi ɛtane nee ewule akɛlɛzonlenlɛ nu ɔlua ewudwazo mɔɔ bɛbanyia la azo. Pɔɔlo hanle edwɛkɛ ne sikalɛ kɛnlɛma wɔ mekɛ mɔɔ ɔhɛlɛle ye wɔ Wulomuma 6:23 la kɛ: “Ɛtane ahatualɛ a le ewule, na Nyamenle ahyɛlɛdeɛ ne mɔɔ ɔfa ɔmaa mgbane la a le ngoane mɔɔ ɛnlɛ awieleɛ wɔ yɛ Awulae Kelaese Gyisɛse ati.”\nGyisɛse mumua ne hilehilele mɔɔ ye ewule nee ye ewudwazo ne kile maa yɛ la anu. Ɔhanle ɔ nwo edwɛkɛ kɛ: ‘Bɛbamaa Sonla Ra ne zo, amaa awie biala mɔɔ kɛlie ye kɛli la anwu na yeanyia ngoane mɔɔ ɛnlɛ awieleɛ. Ɔluakɛ Nyamenle hulole ewiade amra kpole kpalɛ la ati yɛɛ ɔvale Ɔ Ra kokye ne ɔmanle a, amaa awie biala mɔɔ kɛlie ye kɛli la anwu na yeanyia ngoane mɔɔ ɛnlɛ awieleɛ.’—Dwɔn 3:14-16.\nDwenle nwolɛ nea—dahuu ngoane mɔɔ nyane, amaneɛnwunlɛ anzɛɛ alɔbɔlɛlilɛ ɛnle nu la! (Yekile 21:3, 4) Anyelazo kɛnlɛma boni ɛ! Nwomanli bie hanle ye zɛhae: “Kɛmɔ azie zo kakye sonla kɛ ngoane le mekɛ ezinra la, ewudwazo ne maa ɔnwu kɛ ewule le mekɛ ezinra.” Ɛhɛe, Gyisɛse ewudwazo ne kile dahuu ngoane!\nFa nwa awie Fa nwa awie Gyisɛse Ewudwazo Ne Kile Dahuu Ngoane!\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Gyisɛse Ewudwazo Ne—Mɔɔ Ɔkile Ɔmaa Wɔ La\nFa nwa awie Fa nwa awie ƐZINZALƐ ARANE Gyisɛse Ewudwazo Ne—Mɔɔ Ɔkile Ɔmaa Wɔ La\nGyisɛse Ewudwazo Ne—Mɔɔ Ɔkile Ɔmaa Wɔ La\nƐZINZALƐ ARANE Gyisɛse Ewudwazo Ne—Mɔɔ Ɔkile Ɔmaa Wɔ La


Ɛzɛdɔso 28 | Yintanɛte Zo Baebolo | Ewiade Fofolɛ Ngilebɛbo\nƐsɔfo adɛladeɛ (1-5)\nYifɔdo ne (6-14)\nAkɛnrazo aguzo ne (15-30)\nYulem nee Tɛmem (30)\nTɛladeɛ mɔɔ ɛnlɛ ɔ sa (31-35)\nAbotile ne mɔɔ nvutuke ɛdɛbaa ne bɔ zo la (36-39)\nƐsɔfo adɛladeɛ gyɛne (40-43)\n28 “Ɛbavɛlɛ ɛ diema Aalɔn nee ɔ mra mrenyia ne mɔ wɔavi Yizilayɛma anu amaa bɛayɛ me ɛsɔfoma+—Aalɔn nee ɔ mra+ Needabe nee Abaehu,+ Ɛlieza yɛɛ Yetamaa.+ 2 Ɛbayɛ adɛladeɛ nwuanzanwuanza wɔamaa ɛ diema Aalɔn, amaa yeawula ye anyunlunyia na ɔ nwo ayɛ fɛ.+ 3 Ka kile menli kɔsɔɔti mɔɔ bɔ mɔdenle* mɔɔ memaa nrɛlɛbɛ sunsum ɛyi bɛ tɛkɛɛ la,+ na bɛbayɛ Aalɔn adɛladeɛ ne mɔ amaa ɔ nwo ade na yeayɛ me ɛsɔfo. 4 “Adɛladeɛ mɔɔ ɛbayɛ la ɛne: akɛnrazo aguzo,+ yifɔdo,+ tɛladeɛ mɔɔ ɛnlɛ ɔ sa,+ tɛladeɛ tendenle ndetɛndeta, abotile+ yɛɛ tabule;+ bɛbayɛ adɛladeɛ ɛhye bɛamaa ɛ diema Aalɔn nee ɔ mra mrenyia ne mɔ, amaa bɛayɛ me ɛsɔfoma. 5 Gyimayɛvoma mɔɔ bɔ mɔdenle la bava nvutuke, nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ yɛɛ lenen kpalɛ bɛanwo. 6 “Bɛbava nvutuke, nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ yɛɛ lenen nyɛma kpalɛ bɛayɛ yifɔdo ne, ɔwɔ kɛ bɛnwo nuhua.+ 7 Bɛbayɛ ɔ bati nwiɔ na bɛava bɛasosɔ ye wɔ ɔ nloa nwiɔ ne. 8 Ɔwɔ kɛ bɛfa nvutuke, nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ yɛɛ lenen nyɛma kpalɛ ne bie bɛnwo bɛlɛte*+ bɛsɔ yifɔdo ne na bɛava bɛahye zo. 9 “Ɛbava ɔnekese awolɛ nwiɔ+ na wɔahɛlɛ Yizilayɛ amra mrenyia ne mɔ aluma wɔ zolɛ,+ 10 ɛbahɛlɛ aluma nsia wɔ bolɛ ne ko azo, na wɔahɛlɛ aluma nsia ne mɔɔ ɛha la wɔ bolɛ ko ne noko azo, ɔvi kpanyinli ne anwo zo kɔdwu ekyi ne anwo zo. 11 Dwinvolɛ mɔɔ kɛlɛ aluma wɔ bolɛ zo la bahɛlɛ Yizilayɛ amra mrenyia ne mɔ aluma wɔ awolɛ nwiɔ ne azo kɛ mɔɔ ɔkɛlɛ ɔgua debie zo la.+ Akee ɛbava nvutuke wɔatoto ɔ nloa. 12 Ɛbava awolɛ nwiɔ ne wɔatoto yifɔdo ne abati ne mɔ na yeayɛ ngakyelɛ awolɛ yeamaa Yizilayɛma,+ na Aalɔn bava bɛ aluma mɔɔ wɔ ɔ bati nwiɔ ne la ahɔ Gyihova anyunlu kɛ ngakyedeɛ. 13 Fa nvutuke yɛ debie toto ɔ nloa 14 na fa nvutuke tagyee yɛ kyeenyi nwiɔ mɔɔ bɛbɛka ye kɛ nyɛma la,+ na fa kyeenyi ne mɔ sosɔ nvutuke ne mɔɔ deda ɔ nloa la.+ 15 “Maa awie ɛnwo ndɛnebualɛ akɛnrazo aguzo ne.+ Ɔwɔ kɛ ɔfa nvutuke, nyɛma buluwu, boane enrinli buluwu nee kɔkɔlɛ afonla, ɛdanlɛ kɔkɔlɛ yɛɛ lenen nyɛma kpalɛ ɔnwo ye kɛ yifɔdo ne la.+ 16 Saa bɛbu bɛgua zo a, ɔwɔ kɛ ye tɛbanu ne mɔ sɛ, ye tendenle bayɛ waa ko* yɛɛ ye tɛtɛlɛ bayɛ waa ko. 17 Ɛbava ezukoa awolɛ wɔabetɛbeta zolɛ, yɛ ye ekpunli nna. Ekpunli ne mɔɔ limoa la le wulubi, topaze yɛɛ ɛmelade. 18 Ekpunli ne mɔɔ tɔ zolɛ nwiɔ la le tɛkoyɛse, safaya yɛɛ gyasepa. 19 Ekpunli ne mɔɔ tɔ zolɛ nsa la le lihyɛm bolɛ,* agate yɛɛ ametese. 20 Ekpunli ne mɔɔ tɔ zolɛ nna la le kelesɔlaete, ɔnekese yɛɛ gyeede. Ɔwɔ kɛ bɛfa nvutuke bɛtoto bɛ nloa. 21 Kɛlɛ Yizilayɛ amra mrenyia 12 ne aluma wɔ bolɛ ko biala azo. Ɔwɔ kɛ bɛkɛlɛ ko biala azo kɛ mɔɔ bɛkɛlɛ bɛgua debie zo la, duma ko biala bagyinla ɛkɛ ne amaa mbusua 12 ne anu ko. 22 “Ɛbava nvutuke tagyee wɔayɛ kyeenyi wɔagua akɛnrazo aguzo ne azo kɛ nyɛma la.+ 23 Ɛbayɛ nvutuke ngɛba nwiɔ wɔamaa akɛnrazo aguzo ne na wɔava ngɛba nwiɔ ne wɔasosɔ akɛnrazo aguzo ne anloa nwiɔ ne. 24 Ɛbava nvutuke nyɛma nwiɔ ne wɔasosɔ ngɛba nwiɔ ne mɔɔ wɔ akɛnrazo aguzo ne anloa la. 25 Ɛbava nyɛma nwiɔ ne anloa nwiɔ ne wɔasosɔ nvutuke nwiɔ ne mɔɔ deda bɛ nloa la, na ɔwɔ kɛ ɛfa ɛsɔ yifɔdo ne abati ne mɔ wɔ ɔ nyunlu. 26 Ɛbayɛ nvutuke ngɛba nwiɔ na wɔava wɔasosɔ akɛnrazo aguzo ne anloa nwiɔ ne mɔɔ wɔ ɔ bo la akunlu ne mɔɔ beta yifɔdo ne la.+ 27 Ɛbayɛ nvutuke ngɛba nwiɔ bieko wɔ yifɔdo ne anyunlu, wɔ ɔ bati nwiɔ ne abo, mɔɔ bikye ɛleka mɔɔ bɛsosɔ yifɔdo ne la wɔ yifɔdo bɛlɛte* ne mɔɔ bɛnwo la anwuma.+ 28 Ɔwɔ kɛ bɛfa nyɛma buluwu bɛsosɔ akɛnrazo aguzo ne na bɛfa bɛkyekye ye ngɛba ne nee yifɔdo ne ngɛba ne mɔ. Ɛhye bamaa akɛnrazo aguzo ne ala yifɔdo ne azo wɔ bɛlɛte* ne mɔɔ bɛnwo la anwuma. 29 “Ɔwɔ kɛ Aalɔn fa ndɛnebualɛ aguzo ne mɔɔ Yizilayɛ amra mrenyia ne mɔ aluma wɔ zo la bɔ ɔ kɛnra azo wɔ mekɛ mɔɔ ɔlɛkɔ Nwuanzanwuanza Ɛleka ne la kɛ ngakyedeɛ wɔ Gyihova anyunlu dahuu. 30 Ɛbava Yulem nee Tɛmem*+ ne wɔawula ndɛnebualɛ akɛnrazo aguzo ne anu, na Aalɔn ava abɔ ɔ kɛnra azo wɔ mekɛ mɔɔ ɔlɛba Gyihova anyunlu la, na ɔwɔ kɛ Aalɔn fa deɛ ne mɔɔ ɔbava yeabua Yizilayɛma ndɛne ne la bɔ ɔ kɛnra azo wɔ Gyihova anyunlu dahuu. 31 “Ɛbava nyɛma buluwu angomekye a wɔayɛ yifɔdo tɛladeɛ ne mɔɔ ɛnlɛ ɔ sa la.+ 32 Ɔwɔ kɛ bɛpɛ tɛladeɛ ne akɔme wɔ ye avinli. Ɔwɔ kɛ bɛnwo ɔ nloa ne amuala bɛbɛnga bɛyia. Yɛ ye kɛ konle tɛladeɛ kɔme la amaa yeande. 33 Ɛbava nyɛma buluwu, boane enrinli buluwu nee kɔkɔlɛ afonla, nee ɛdanlɛ kɔkɔlɛ wɔayɛ pɔmegelanate wɔ ɔ nloa ne amuala, na wɔayɛ nvutuke dɔne wɔ bɛ avinli. 34 Ɛbamaa nvutuke dɔne ko adoa pɔmegelanate ko biala wɔ tɛladeɛ tendenle ne mɔɔ ɛnlɛ ɔ sa la anloa ne amuala. 35 Ɔwɔ kɛ Aalɔn wula fa yɛ gyima, na mekɛ biala mɔɔ ɔbahɔ ɛleka nwuanzanwuanza ne kɛ ɔkagyinla Gyihova anyunlu anzɛɛ ɔlɛfinde la, bɛbade dɔne ne mɔ ane amaa yeanwu.+ 36 “Ɛbava nvutuke tagyee wɔabolo debie ɛdɛbaa mɔɔ ta la na wɔahɛlɛ zolɛ kɛ mɔɔ bɛkɛlɛ bɛgua debie zo la kɛ: ‘Gyihova le nwuanzanwuanza.’+ 37 Ɛbava nyɛma buluwu wɔakyekye wɔabɔ abotile ne+ anwo; ɔbaha abotile ne anyunlu. 38 Ɔbabɔ Aalɔn anwoma azo, na saa awie yɛ ɛtane tia ninyɛne nwuanzanwuanza ne mɔ+ mɔɔ Yizilayɛma te nwo wɔ mekɛ mɔɔ bɛkɛva bɛkɛmaa kɛ ahyɛlɛdeɛ nwuanzanwuanza la a, Aalɔn ali nwolɛ ɛzonle. Ɔwɔ kɛ dahuu ɔbɔ ɔ nwoma azo amaa bɛanyia Gyihova anyunlu ɛlolɛ. 39 “Ɛbava lenen kpalɛ wɔanwo tɛladeɛ tendenle ndetɛndeta, wɔava lenen kpalɛ wɔayɛ abotile na wɔanwo tabule.+ 40 “Eza ɛbayɛ adɛladeɛ ndendenle, tabule nee ahyɛlɛ wɔamaa Aalɔn amra mrenyia ne mɔ,+ amaa yeawula bɛ anyunlunyia na bɛ nwo ayɛ fɛ.+ 41 Ɛbava wɔawulowula Aalɔn nee ɔ mra mrenyia ne mɔ na wɔakpokpa bɛ nwole+ na wɔakpa bɛ+ kɛ ɛsɔfoma* na wɔade bɛ nwo, na bɛayɛ me ɛsɔfoma. 42 Eza yɛ lenen nika* maa bɛ maa bɛva bɛheda bɛ nwo.+ Maa ɔvi bɛ nze zo ɔhɔdwu bɛ ɛzɔlɛ nwo. 43 Mekɛ biala mɔɔ Aalɔn nee ɔ mra mrenyia ne mɔ kɛra nyianu ɛdanlɛsua ne anu anzɛɛ bɛkɛbikye afɔlemokyea ne kɛ bɛbazonle wɔ ɛleka nwuanzanwuanza ne la, ɔwɔ kɛ bɛwula adɛladeɛ ɛhye mɔ amaa bɛanli fɔlɛ na bɛanwu. Ɔle mɛla mɔɔ wɔ ɛkɛ ne dahuu maa ɔdaye nee ɔ bo zo amra a.\n^ Hibulu aneɛ nu, “na wɔava tumi wɔawula bɛ sa nu.”


Edwɛne 64 | Yintanɛte Zo Baebolo | Ewiade Fofolɛ Ngilebɛbo\nBɔ me nwo bane fi bɛdabɛ mɔɔ bɛfea bɛteta me la anwo\n“Nyamenle bado ɛda awɔ bɛ” (7)\nKɔmaa edwɛndolɛma kpanyinli ne. Devidi ayɛlɛyelɛ edwɛne. 64 O Nyamenle, saa mebodo wɔ a, tie me.+ Kpɔvolɛ ne anwo ɛzulolɛ ti, bɔ me ngoane nwo bane. 2 Bɔ me nwo bane fi amumuyɛma adwenle ɛtane mɔɔ bɛvea bɛbɔ la anwo,+Bɔ me nwo bane wɔ ɛtanevolɛma dɔɔnwo ne anwo. 3 Bɛsi bɛ tafinlima kɛ konle dadeɛ;Bɛsua bɛ nloa edwɛkɛ mɔɔ yɛ nyane kɛ ɛda mbaka la, 4 Kɛ bɛfi bɛ ɛvealeka ne mɔ bɛado bɛawɔ mɔɔ anwo ɛnlɛ edwɛkɛ la;Bɛto bɛwɔ ye arɛlevilɛ nu mɔɔ bɛnzulo a. 5 Bɛsɔ bɛ amumuyɛ adwenle ne anu ɛsesebɛ;*Bɛsuzu kɛzi bɛbava bɛ ngane ne mɔ bɛavea la anwo. Bɛka kɛ: “Nwane a banwu ngane ne mɔ a?”+ 6 Bɛkpondɛ ndenle fofolɛ mɔɔ bɛdua zo bɛdi ɛtane la;Bɛdua nrɛlɛbɛ adenle zo bɛfea bɛbɔ adwenle ɛtane;+Bɛngola bɛnnwu mɔɔ awie biala dwenle nwo wɔ ye ahonle nu la. 7 Noko Nyamenle bado ɛda awɔ bɛ;+Bɛbaboda arɛlevilɛ nu. 8 Bɛ tafinlima bamaa bɛadɔ aze;+Bɛdabɛ mɔɔ bɛbanwu bɛ la kɔsɔɔti bakpusu bɛ ti. 9 Akee menli kɔsɔɔti bazulo,Na bɛabɔ mɔɔ Nyamenle ɛyɛ la nolo,Na bɛanyia ye nyɛleɛ ne mɔ anwo ndelebɛbo.+ 10 Tenlenenli bali fɛlɛko wɔ Gyihova anu na yeava ye yeayɛ ye ɛvealeka;+Bɛdabɛ mɔɔ bɛ ahonle nu te la amuala anye balie.*\n^ Anzɛɛ “Bɛsi bɛ nwo ngoko adua kɛ bɛli ɛtane.”\n^ Anzɛɛ “bɛadu bɛ nwo.”


Bɛyeyɛ Kelaese—Anyunlunyia Belemgbunli Ne! | Debiezukoalɛ\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Mumule Aneɛ Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumule Aneɛ Croatian Czech Dangme Danish Drehu Dutch Efik English Estonian Ewe Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korea Mumule Aneɛ Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexico Mumule Aneɛ Mizo Moore Myanmar Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russia Mumule Aneɛ Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nBɛyeyɛ Kelaese—Anyunlunyia Belemgbunli Ne!\n“Kɔli konim wɔ wɔ anyunlunyia nu.”—EDW. 45:4, NW.\nEDWƐKƐ TITILE MƆƆ ƆWƆ KƐ ƐKAKYE\nNdenle boni mɔ azo a Gyihova kpokpale Gyisɛse dɛlale ɔ “gɔnwo mɔ” ɛ?\nMekɛ boni a Kelaese vale ye ɛda ne bɔle ɔ bo anwo a, kɛzi ɔlumuale ɔvale ɔlile gyima ɛ, na mekɛ boni a ɔbava yeali gyima bieko a?\nNɔhalɛ mɔɔ tɛla biala mɔɔ Belemgbunli-Kovolɛ Gyisɛse Kelaese bɔ nwolɛ bane la a le boni?\n1, 2. Duzu ati a Edwɛndolɛ 45 ne anwo hyia yɛ a?\nANYUNLUNYIA belemgbunli bie ɛlɛka ye ɛkpɔnwɔ wɔ nɔhalɛlilɛ nee tenleneyɛlɛ nu yeahɔli ye kpɔvolɛma anwo zo konim. Saa ɔdi bɛ nwo zo konim ɔwie a, ɔbalie raalɛ anwofɛlɛko bie atɔfolɛ. Awolɛndoazo mɔɔ bara la kɔsɔɔti bahakye belemgbunli ne na bɛaye ye ayɛlɛ. Adwenle titile mɔɔ wɔ Edwɛndolɛ 45 ne anu la ɛne.\n2 Noko Edwɛndolɛ 45 ne ɛnle adawu fɛlɛko bie mɔɔ ye awieleɛ yɛ anyelielɛ ala. Ɛzukoalɛdeɛ wɔ nu maa yɛ. Ɔfane yɛ ɛbɛlabɔlɛ nee yɛ kenlebie nwo. Akee bɛmaa yɛzuzu edwɛndolɛ ɛhye anwo kpalɛ.\n‘DEBIE KPALƐ ƐYI ME AHONLE TƐKƐƐ’\n3, 4. (a) Duzu a le ‘debie kpalɛ’ ne mɔɔ yɛ nye die nwo la, na kɛzi ɔka yɛ ahonle ɛ? (b) Adenle boni azo a ‘yɛto edwɛne yɛmaa belemgbunli ne a,’ na kɛzi yɛ tafinlima yɛ kɛ pɛne ɛ?\n3 Bɛgenga Edwɛndolɛ 45:1. Ɛnee belemgbunli bie anye die ‘debie kpalɛ’ mɔɔ “ɛyi” edwɛndolɛnli ne ahonle tɛkɛɛ la anwo. Hibulu yɛkpɔkɛ mɔɔ bɛhile ɔ bo wɔ ɛke kɛ “ɛyi me ahonle tɛkɛɛ” la, kile debie mɔɔ “ɛlɛwu,” le kɛ “nzule mɔɔ ɛlɛwu la.” Edwɛkɛ ɛhye manle anyelielɛ yile edwɛndolɛnli ne ahonle kɛ nzule mɔɔ ɛlɛwu la, yɛɛ ɔ tafinlima yɛle kɛ “kɛlɛvolɛ mɔɔ anwo yɛ ndɛ la pɛne.”\n4 Na yɛdayɛ noko ɛ? Edwɛkpa ne mɔɔ fane Mɛzaya Belemgbunlililɛ ne anwo la le debie kpalɛ mɔɔ ɔka yɛ ahonle a. Belemgbunlililɛ ne anwo edwɛkɛ ne rayɛle debie “kpalɛ” wɔ 1914 titile. Ɔvi zɔhane mekɛ ne, edwɛkɛ ne ɛnvane Belemgbunlililɛ bie mɔɔ ɔbara kenlebie la anwo bieko, emomu, ɔfane arane bie mɔɔ ɛlɛdi tumi wɔ anwuma kɛkala la anwo. Ɛhye a le ‘edwɛkpa ne mɔɔ fane Belemgbunlililɛ ne anwo’ mɔɔ ɔwɔ kɛ yɛbɔ ye nolo “wɔ aleɛabo amuala, amaa yeayɛ daselɛlilɛ yeamaa aleɛabo amra [la].” (Mat. 24:14) Belemgbunlililɛ ne anwo edwɛkɛ ne “ɛyi” yɛ ahonle tɛkɛɛ ɔ? Asoo yɛfa mɔdenlebɔlɛ yɛbɔ edwɛkpa ne mɔɔ fane Belemgbunlililɛ ne anwo la nolo? Kɛmɔ edwɛndolɛnli ne yɛle la, yɛto ‘edwɛne yɛmaa belemgbunli ne,’ yɛ Belemgbunli Gyisɛse Kelaese. Yɛbɔ ɔ nwo nolo kɛ bɛva ye bɛzie Mɛzaya Belemgbunlililɛ ne azo Belemgbunli wɔ anwuma. Bieko, yɛto ɛsalɛ yɛfɛlɛ tumivolɛma nee menli mɔɔ bɛsie bɛ la kɛ bɛbɛlɛ bɛ nwo aze bɛmaa ye tumililɛ ne. (Edw. 2:1, 2, 4-12) Yɛɛ yɛ tafinlima yɛ kɛ “kɛlɛvolɛ mɔɔ anwo yɛ ndɛ la pɛne,” ɔluakɛ yɛfa Baebolo ne yɛdi gyima kpalɛ wɔ yɛ edwɛkɛhanlɛ gyima ne anu.\nYɛfa anyelielɛ yɛbɔ yɛ Belemgbunli Gyisɛse Kelaese anwo edwɛkpa ne nolo\n‘ƐLOLƐ ƐYI BELEMGBUNLI NE ƐDENDƐLƐ TƐKƐƐ’\n5. (a) Wɔ ndenle boni mɔ azo a Gyisɛse anwo “yɛ fɛ” a? (b) Kɛzi ɛnee ‘ɛlolɛ ɛyi Belemgbunli ne ɛdendɛlɛ tɛkɛɛ ɛ,’ na kɛzi yɛbɔ mɔdenle yɛdi ye neazo ne anzi ɛ?\n5 Bɛgenga Edwɛndolɛ 45:2. Ngɛlɛlera ne ɛnga Gyisɛse sonlabaka ne anwo edwɛkɛ dɔɔnwo. Kɛmɔ ɛnee ɔdi munli la ati, ɔda ali kɛ ɔ nwo “yɛ fɛ.” Noko, ye anwofɛlɛko ne vi nɔhalɛ mɔɔ ɔdi ɔmaa Gyihova nee ye munli nu mɔɔ ɔgyinla la titile. Bieko, ɛnee “ɛlolɛ” wɔ Belemgbunlililɛ edwɛkɛ ne mɔɔ Gyisɛse bɔle ye nolo la anu. (Luku 4:22; Dwɔn 7:46) Asoo yɛbɔ mɔdenle yɛdi ye neazo ne anzi wɔ yɛ edwɛkɛhanlɛ gyima ne anu yɛka edwɛkɛ mɔɔ baha menli ne ahonle la ɔ?—Kɔl. 4:6.\n6. Kɛzi Nyamenle ɛyila Gyisɛse “dahuu” ɛ?\n6 Ɔluakɛ Gyisɛse vile ye ahonle nu zonlenle la ati, Gyihova yilale ye wɔ ye azɛlɛ ye azo gyima ne ɛyɛlɛ nu na ɔmanle ye ahatualɛ wɔ ye afɔlebɔlɛ ne anzi. Ɛzoanvolɛ Pɔɔlo hɛlɛle kɛ: “[Gyisɛse bɛlɛle] ɔ nwo aze ɔyɛle tieyɛ ɔhɔle ewule nu, na ɔwule [amaneɛnwulɛbaka] zo bɔbɔ. Ɔlua zo Nyamenle ɛkpogya ye zo na yemaa ye duma fofolɛ mɔɔ tɛla aluma muala. Ɛhye ati, anwuma nee aze nee ɛbolɔ amra amuala bahoto Gyisɛse na bɛali ye duma ne eni, na awie biala aha ye baguase kɛ, Gyisɛse Kelaese le Awulae, bɛava bɛawula Nyamenle Selɛ ne anyunlunyia.” (Fel. 2:8-11) Gyihova ɛyila Gyisɛse “dahuu,” ɔluakɛ yedwazo ye yevi ewule nu yemaa ye damɛnlangoate ngoane.—Wulo. 6:9.\nBƐYƐ BELEMGBUNLI NE KPOLE BƐDƐLA Ɔ “GƆNWO MƆ”\n7. Wɔ ndenle boni mɔ azo a Nyamenle ɛkpokpa Gyisɛse ɛdɛla ɔ “gɔnwo mɔ” ɛ?\n7 Bɛgenga Edwɛndolɛ 45:6, 7. Kɛmɔ Gyisɛse kulo tenleneyɛlɛ na ɔkyi debie biala mɔɔ enli ɔ Ze eni la ati, Gyihova kpokpale ye kɛ Mɛzaya Belemgbunlililɛ ne azo Belemgbunli. Bɛvale “anyelielɛ nwole” bɛkpokpale Gyisɛse bɛdɛlale ɔ “gɔnwo mɔ” mɔɔ bɛmɛ a le Dwuda arelemgbunli mɔɔ bɛvi Devidi abusua nu la. Wɔ adenle boni azo? Mɔɔ lumua la, Gyihova mumua ne a kpokpale Gyisɛse a. Bieko, Gyihova kpokpale ye kɛ Belemgbunli nee Ɛsɔfo Kpanyinli. (Edw. 2:2; Hib. 5:5, 6) Eza bɛvale sunsum nwuanzanwuanza a bɛkpokpale Gyisɛse a bɛanva nwole, yɛɛ ye belemgbunlililɛ ne ɛnle azɛlɛ ye azo ɔwɔ anwuma.\n8. Duzu ati a yɛbahola yɛaha kɛ ‘Nyamenle le Gyisɛse belemgbunli ebia ɛ,’ na kɛmɔti a yɛbahola yɛalie yɛali kɛ tenleneyɛlɛ bayɛ gyima wɔ ye belemgbunlililɛ ne abo ɛ?\n8 Gyihova ziele ɔ Ra ne Mɛzaya Belemgbunli wɔ anwuma wɔ 1914. ‘Ɔfa pɛlepɛlelilɛ ɔdi ye ebia,’ yemɔti tenleneyɛlɛ nee pɛlepɛlelilɛ bayɛ gyima wɔ ye belemgbunlililɛ ne abo. Kɛmɔ Nyamenle a le ye ‘belemgbunli ebia’ la ati, ye tumililɛ ne di munli. Ɛhye kile kɛ, ye belemgbunlililɛ ne vi Gyihova. Bieko, Gyisɛse belemgbunli ebia ne “wɔ ɛkɛ ne dahuu.” Asoo ɔnyɛ wɔ fɛ kɛ ɛlɛsonle Gyihova wɔ Belemgbunli ɛhye mɔɔ ɔlɛ tumi mɔɔ Nyamenle ɛkpa ye la tumi bo ɔ?\nBELEMGBUNLI NE ‘FA YE DADEƐ NE KENDA Ɔ BO ANWO’\n9, 10. (a) Mekɛ boni a Kelaese vale ye dadeɛ ne hendanle ɔ bo anwo a, na kɛzi ɔvale ɔlile gyima ndɛndɛ ne ala ɛ? (b) Kɛzi Kelaese bava ye dadeɛ ne ali gyima bieko ɛ?\n9 Bɛgenga Edwɛndolɛ 45:3. Gyihova ɛmaa ye Belemgbunli ne ‘ɛva ye dadeɛ ne ɛhenda ɔ bo anwo.’ Yemaa Gyisɛse tumi kɛ ɔho ɔtia bɛdabɛ mɔɔ bɛdwazo bɛtia Nyamenle tumililɛ la kɔsɔɔti na ɔbua bɛ ndɛne. (Edw. 110:2) Ɔluakɛ Kelaese le Belemgbunli-Kovolɛ mɔɔ bɛngola bɛnli ɔ nwo zo konim la ati, bɛfɛlɛ ye “katakyie.” Ɔvale ye dadeɛ ne ɔhendanle ɔ bo anwo wɔ 1914, ɔlile Seetan nee ye sunsum ɛtane ne mɔ anwo azo konim na ɔdule bɛ ɔguale azɛlɛ ye azo.—Yek. 12:7-9.\n10 Noko yemɔ le Belemgbunli ne konimlilɛ ne mɔlebɛbo ala. Ɔwɔ kɛ ɔwie ye ‘konimlilɛ’ ne. (Yek. 6:2) Ɔwɔ kɛ bɛsɛkye debie biala mɔɔ le Seetan ɛdeɛ wɔ azɛlɛ ye azo la na bɛdie Seetan nee ye sunsum ɛtane ne mɔ tumi biala mɔɔ bɛlɛ la. Babelɔn kpole ne mɔɔ ɔle adalɛ ɛzonlenlɛ maanle ne la yɛɛ bɛbalumua bɛazɛkye ye a. Gyihova ɛbɔ kpɔkɛ kɛ ɔbalua maanyɛlɛ tumima anwo zo yeazɛkye “tuutuunli” atisesebɛ ɛhye. (Yek. 17:16, 17) Bieko, Belemgbunli-Kovolɛ ne bazɛkye Seetan maanyɛlɛ ngyehyɛleɛ ne bɔkɔɔ. Kelaese mɔɔ eza bɛfɛlɛ ye “azɛlɛ kuma ne mɔɔ ɛnlɛ ɔ bo la soanvolɛ” la, akee bava Seetan nee ye sunsum ɛtane ne mɔ yeagua kuma kpole ne anu yeava yeawie ye konimlilɛ ne. (Yek. 9:1, 11; 20:1-3) Bɛmaa yɛnlea kɛzi Edwɛndolɛ 45 hanle ninyɛne ɛhye mɔ mɔɔ yɛ anyelielɛ anwo edwɛkɛ dole ɛkɛ la.\nBELEMGBUNLI NE ‘KA YE ƐKPƆNWƆ NE WƆ NƆHALƐLILƐ NU’\n11. Kɛzi Kelaese ka ye ɛkpɔnwɔ ne “wɔ nɔhalɛlilɛ” nu ɛ?\n11 Bɛgenga Edwɛndolɛ 45:4. Belemgbunli-Kovolɛ ne ɛngo kɛ ɔkpondɛ azɛlɛ nee azonvolɛ. Ɔfa bodane kpalɛ ɔko tenlene konle. Ɔka ye ɛkpɔnwɔ ne wɔ “nɔhalɛlilɛ nee mɛlɛbɛnwoaze nee tenleneyɛlɛ nu.” Nɔhalɛ mɔɔ tɛla biala mɔɔ ɔwɔ kɛ ɔbɔ nwolɛ bane la fane Gyihova tumililɛ ne anwo. Mekɛ mɔɔ Seetan dele atua la, ɔdwazole ɔtiale Gyihova tumililɛ ne mɔɔ ɔdi munli la. Ɔvi mekɛ zɔhane, sunsum ɛtane ne mɔ nee alesama ɛzu nɔhalɛ titile ɛhye anwo kpolera. Akee mekɛ ɛdwu kɛ Gyihova Belemgbunli ne mɔɔ yekpa ye la ko maa Gyihova tumililɛ ne anwo nɔhalɛ edwɛkɛ ne.\n12. Adenle boni azo a Belemgbunli ne ‘ka ye ɛkpɔnwɔ ne wɔ mɛlɛbɛnwoaze nu a’?\n12 Belemgbunli ne eza ‘ka ye ɛkpɔnwɔ ne wɔ mɛlɛbɛnwoaze nu.’ Kɛ Nyamenle Ara mɔɔ ɔwole ye kokye la, yela nɔhalɛ mɛlɛbɛnwoaze ali yemaa ɔ Ze tumililɛ. (Aye. 50:4, 5; Dwɔn 5:19) Ɔwɔ kɛ Belemgbunli ne nɔhalɛ azonvolɛ kɔsɔɔti di ye neazo ne anzi na bɛbɛlɛ bɛ nwo aze bɛmaa Gyihova tumililɛ wɔ ninyɛne kɔsɔɔti anu. Bɛdabɛ mɔɔ bɛyɛ zɔ la angome a bɛadɛnla ewiade fofolɛ ne mɔɔ Nyamenle ɛva ɛbɔ ɛwɔkɛ la anu a.—Zɛk. 14:16, 17.\n13. Kɛzi Kelaese ‘ka ye ɛkpɔnwɔ ne wɔ tenleneyɛlɛ nu ɛ’?\n13 Eza Kelaese ‘ka ye ɛkpɔnwɔ ne wɔ tenleneyɛlɛ nu.’ Tenleneyɛlɛ mɔɔ Belemgbunli ne die to nu la a le ‘Nyamenle tenleneyɛlɛ’—Gyihova ngyinlazo mɔɔ fane mɔɔ tenrɛ nee mɔɔ ɛndenrɛ anwo la. (Wulo. 3:21; Mɛla 32:4) Ayezaya hanle ye wɔ Belemgbunli Gyisɛse Kelaese anwo kɛ: “Belemgbunli bie bara mɔɔ ɔbava tenleneyɛlɛ a yeabu ye maanle a.” (Aye. 32:1) Gyisɛse tumililɛ ne bamaa “anwuma fofolɛ” nee ‘azɛlɛ fofolɛ’ mɔɔ “pɛlepɛlelilɛ” anzɛɛ tenleneyɛlɛ wɔ nu anwo ɛwɔkɛ ne ara nu. (2 Pita 3:13) Bɛbanlea kɛ awie biala mɔɔ ɔbahɔ zɔhane ewiade fofolɛ ne anu la bɛali Gyihova ngyinlazo zo.—Aye. 11:1-5.\nBELEMGBUNLI NE YƐ “NWANWANE GYIMA”\n14. Kɛzi Kelaese asa fema ne bayɛ “nwanwane gyima” ɛ? (Nea mɔlebɛbo nvoninli ne.)\n14 Mekɛ mɔɔ Belemgbunli ne ɛlɛka ye ɛkpɔnwɔ ne la, ɛnee ye dadeɛ ne henda ɔ bo anwo. (Edw. 45:3) Noko mekɛ bie dwule la ɔvale ɔ sa fema ɔyele ye dadeɛ ne ɔvale ɔlile gyima. Edwɛndolɛnli ne hanle dole ɛkɛ ne kɛ: “Ɛ sa fema bayɛ nwanwane gyima.” (Edw. 45:4, NW) Gyisɛse Kelaese bayɛ “nwanwane gyima” wɔ mekɛ mɔɔ ɔka ye ɛkpɔnwɔ ne yeahɔbua ndɛne yeamaa Gyihova wɔ Amagɛdɔn konle ne anu la. Yɛnze adenle mɔɔ ɔbalua zo yeazɛkye Seetan ewiade ne la. Noko konle zɔhane bamaa ɛzulolɛ aha bɛdabɛ mɔɔ bɛandie kɔkɔ mɔɔ bɛbɔle kɛ bɛbɛlɛ bɛ nwo aze bɛmaa Belemgbunli ne tumililɛ ne la. (Bɛgenga Edwɛndolɛ 2:11, 12.) Gyisɛse hanle ye wɔ ye awieleɛ mekɛ ne anwo ngapezo ne anu kɛ “ɛzulolɛ ngome bamaa menli nye zo abulu wɔ mekɛ mɔɔ bɛlɛkendɛ mɔɔ bazi aleɛabo amra anwo zo la, ɔluakɛ bɛbadudu anwumaneamra bɛavi bɛ ndenle ne mɔ azo.” Ɔdoale zo kɛ: “Na akee bɛbanwu medame, Sonla Ra kɛ melua amungu ne anu, melɛ tumi nee anyunlunyia kpole melɛba.”—Luku 21:26, 27.\n15, 16. Nwane mɔ a le “ɛlɔnema” ne mɔɔ bɛbaboka Kelaese anwo wɔ konle ne anu la?\n15 Mekɛ mɔɔ Yekile ka “tumi nee anyunlunyia kpole” ne mɔɔ Belemgbunli ne bava abua ndɛne anwo edwɛkɛ la ɔhanle kɛ: “Menwunle kɛ anwuma ɛbuke, na nrenya bie de ɛkpɔnwɔ fufule zo gyi ɛkɛ. Nrenya ne mɔɔ de ɛkpɔnwɔ fufule ne azo la bɛfɛlɛ ye Diedinli nee Nɔhavo; ɔfa pɛlepɛle a ɔbua ndɛne, ɔko konle a. Anwuma ɛlɔnema li ɔ nzi, bɛdede mgbɔnwɔ fufule zo na bɛwulowula adɛladeɛ fufule nwohyee. Dadeɛ nlane zia ɔ nloa anu, na yemɔ yɛɛ ɔbava yeali maanle maanle kɔsɔɔti anwo zo konim a. Ɔbava tumi kpole yeazie bɛ, na yeahwihwi Nyamenle Bedevinli ne ɛya kpole ne mɔɔ wɔ ye nwanye milahyinli ne anu la yeagua.”—Yek. 19:11, 14, 15.\n16 Nwane mɔ a bɛali Kelaese anzi kɛ anwuma “ɛlɔnema” wɔ konle ne anu a? Mekɛ mɔɔ ɔlumua mɔɔ Gyisɛse vale ye dadeɛ ne dule Seetan nee ye sunsum ɛtane ne mɔ vile anwuma la, ɛnee “ye soanvolɛma” ne boka ɔ nwo. (Yek. 12:7-9) Yemɔti, ndelebɛbo wɔ nu kɛ yɛbaha kɛ wɔ Amagɛdɔn konle ne anu, anwumabɔvolɛma nwuanzanwuanza ne baboka Kelaese ɛlɔnema ne anwo. Awie mɔ gyɛne baboka ye ɛlɔnema ne anwo ɔ? Gyisɛse bɔle ɔ mediema mɔɔ bɛkpokpa bɛ la ɛwɔkɛ kɛ: “Mɔɔ kɛli konim, na ɔkɛyɛ mɔɔ mekpondɛ la nɔhalɛ nu kɛhɔ awieleɛ la, mebava tumi ne mɔɔ Egya vale manle me la meamaa ye. Mebamaa yeali maanle maanle dɔɔnwo anwo zo konim, yeava tumi yeazie bɛ, na yeabubu bɛ kɛ abua.” (Yek. 2:26, 27) Yemɔti, Kelaese amediema ne mɔ mɔɔ bɛkpokpa bɛ mɔɔ ɔkadwu zɔhane mekɛ ne la ɛnee bɛ sa ɛha bɛ ahatualɛ wɔ anwuma la, bɛaboka ye ɛlɔnema ne anwo. Mekɛ mɔɔ ɔlɛyɛ “nwanwane gyima” yeava tumi kpɔma yeazie maanle maanle ne mɔ la, ɔ gɔnwo mɔ arelemgbunli mɔɔ bɛkpokpa bɛ la bɛaboka ɔ nwo.\nBELEMGBUNLI NE WIE YE KONIMLILƐ\n17. (a) Duzu a ɛkpɔnwɔ fufule ne mɔɔ Kelaese de zo la gyi ɛkɛ maa a? (b) Dadeɛ ne nee ɛda ne gyi ɛkɛ maa duzu?\n17 Bɛgenga Edwɛndolɛ 45:5. Belemgbunli ne de ɛkpɔnwɔ fufule zo, ɛhye gyi ɛkɛ maa konle mɔɔ ɔtenrɛ wɔ Gyihova anye zo. (Yek. 6:2; 19:11) Saa yɛye konle dadeɛ ne yɛsie ahane a, eza bɛmaa ye ɛda. Yɛkenga kɛ: “Memanle me nye zo, na menwunle kɛ sonla de ɛkpɔnwɔ fufule zo na ɔlɛ ɛda ɔ sa nu ɔlɛba. Bɛbɔle ye abɔtile, na ɔvindele ɔhɔle kɛ katakyie mɔɔ ɛli konim dɔɔnwo na eza ɔlɛkɔ yeahɔho yeali konim bieko la.” Konle dadeɛ ne nee ɛda ne gyi ɛkɛ maa adenle mɔɔ Kelaese balua zo azɛkye ye agbɔvolɛ la.\nBɛbavɛlɛ nloma bɛamaa bɛaraziezie azɛlɛ ye azo (Nea ɛdendɛkpunli 18)\n18. Kɛzi Kelaese “ɛda mbaka” ne ‘ati bayɛ nla ɛ’?\n18 Edwɛndolɛnli ne hanle ye wɔ edwɛkɛdwɛndolɛ nu kɛ ‘ɛda mbaka ti yɛ nla, bɛwɔ bɛwolo ye kpɔvolɛma ahonle nu’ na “maanle maanle tu gua ɛ nyunlu.” Azɛlɛ ne azo bayɛ mogya ngome. Gyɛlɛmaya hanle dole ɛkɛ ne kɛ: “Menli mɔɔ [Gyihova] ɛhu bɛ la avunli bagua ye yɛlɛdɛdɛ, ɔvi maanle ti yeahɔdwu maanle bo.” (Gyɛ. 25:33) Ngapezo bie mɔɔ ɔle kɛ ɛhye la ka kɛ: “Menwunle Nyamenle soanvolɛ ko noko kɛ ɔgyi sɛnzɛne ne azo. Ɔvale ɛnelɛ kpole ɔzele nloma mɔɔ luolua anwomanyunlu la amuala kɛ ‘Bɛboɔboa bɛ nloa bɛrɛla Nyamenle ɛkponledolɛ kpole ne abo! Bɛrɛla bɛrali arelemgbunli nwonane, safohyenlema, nee ɛlɔnema nwonane, mgbɔnwɔ nane nee menli mɔɔ dede zo la nwonane, menli ngakyile kɔsɔɔti, ahanra nee alehelɛ, mgbole ne ngyikyi muala nwonane!’”—Yek. 19:17, 18.\n19. Kɛzi Kelaese badoa zo ali “konim” na yeawie ye konimlilɛ ne ɛ?\n19 Mekɛ mɔɔ Kelaese ɛzɛkye Seetan ngyehyɛleɛ ɛtane ne wɔ azɛlɛ ye azo ɛwie la, ‘ɔbahɔ yeahɔli konim bieko’ wɔ “anyunlunyia nu.” (Edw. 45:4) Ɔbawie ye konimlilɛ ne wɔ mekɛ mɔɔ ɔbava Seetan nee ye sunsum ɛtane ne mɔ yeagua kuma kpole ne anu wɔ Ɛvolɛ Apenle Ko Tumililɛ ne anu la. (Yek. 20:2, 3) Mekɛ mɔɔ Abɔnsam nee ye anwumabɔvolɛ ne mɔ ɛngola debie biala yɛ la, azɛlɛ ne azo amra anwo bɛadɔ bɛ avi Seetan tumi bo na bɛabɛlɛ bɛ nwo aze bɔkɔɔ bɛamaa anyunlunyia Belemgbunli ne. Noko kolaa na azɛlɛ ne awie kakyi yɛ paladaese la, debie bieko bamaa bɛ nee bɛ Belemgbunli ne nee ye anwuma ɛlɔnema ne anye alie. Yɛbazuzu deɛ ɛhye mɔɔ yɛ anyelielɛ la anwo wɔ edwɛkɛ mɔɔ doa zo la anu.\nFa nwa awie Fa nwa awie Bɛyeyɛ Kelaese—Anyunlunyia Belemgbunli Ne!


Ɛzinzalɛ Arane | No. 2 2017\nKENGA YE WƆ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Giliki Guarani Gun Haitian Creole Hausa Hibulu Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nEDWƐKƐ TITILI | NYAMENLE AHYƐLƐDEƐ NE SONLE BOLƐ MAA WƆ Ɔ?\nDuzu a maa ahyɛlɛdeɛ bie sonle bolɛ maa wɔ a? Bie a ninyɛne nna ɛhye ati ɔ: (1) ahenle mɔɔ vale ahyɛlɛdeɛ ne maanle la, (2) deɛmɔti ɔvale ɔmaanle la, (3) afɔle mɔɔ ɔbɔle amaa yeava yeamaa la yɛɛ (4) ngyianlɛ mɔɔ ahyɛlɛdeɛ ne di la. Ninyɛne ɛhye mɔɔ yɛbadwenle nwo la baboa yɛ amaa anyezɔlɛ mɔɔ yɛlɛ yɛmaa ɛkpɔnedeɛ ne la ayɛ kpole.\nAHENLE MƆƆ VALE MAANLE LA\nAhyɛlɛdeɛ bie mɔ sonle bolɛ ɔluakɛ ahenle mɔɔ vale maanle yɛ la lɛ tumi anzɛɛ yɛbu ye la ati. Ahyɛlɛdeɛ bie mɔ ɛnzonle bolɛ kpalɛ ɛdeɛ, noko yɛ nye die nwo ɔluakɛ yɛ busuanli anzɛɛ yɛ gɔnwo bie a vale maanle yɛ a. Kɛ ahyɛlɛdeɛ ne mɔɔ Jordan mɔɔ yɛha ɔ nwo edwɛkɛ la asa hanle ye la de la ɛne. Kɛzi ɛhye fale ɛkpɔnedeɛ ahyɛlɛdeɛ ne anwo ɛ?\nMɔɔ limoa, Baebolo ne se “Nyamenle zoanle ɔ Ra kokye ne wɔ ewiade amaa ɔlua ɔ nwo zo yɛanyia ngoane.” (1 Dwɔn 4:9) Nɔhalɛ edwɛkɛ ɛhye maa ahyɛlɛdeɛ ne sonle bolɛ amgba. Awie biala ɛnlɛ tumi kpole ɛndɛla Nyamenle. Hibulu edwɛndolɛnli bie hanle kɛ: “Maa bɛnwu kɛ ɛdawɔ ɛ ngomekye, mɔɔ wɔ duma a le [Gyihova] la a ɛle Anwuma Anwumanli ne mɔɔ sie azɛlɛ ye a.” (Edwɛndolɛ 83:18) Yɛnrɛhola yɛnrɛnyia ahyɛlɛdeɛ bie yɛnrɛvi awie mɔɔ lɛ tumi kpole zɛhae la ɛkɛ.\nMɔɔ tɔ zo nwiɔ, Nyamenle le “yɛ ze.” (Ayezaya 63:16) Kɛzi? Ɔmaa yɛ ngoane. Bieko, ɔnea yɛ kɛ mɔɔ selɛ kpalɛ bie nea ɔ mra la. Mekɛ mɔɔ Nyamenle tendɛ ahile ye menli wɔ tete ne la, ɔhanle kɛ, “Yizilayɛ, ɛle me ra nrenya mɔɔ mekulo wɔ, ɛle ralɛ nrenya mɔ ɛla me ahonle nwo. . . . Yemɔti me nwo dɔ wɔ; nɔhalɛ, mebanwu wɔ anwunvɔne.” (Gyɛlɛmaya 31:20) Kɛ Nyamenle te nganeɛ maa ye azonvolɛ ɛnɛ la ɛne. Ɔle yɛ Bɔvolɛ bedevinli, yɛ Ze nee yɛ Gɔnwo. Asoo ɛhye ɛngile kɛ ahyɛlɛdeɛ biala mɔɔ vi ye ɛkɛ la sonle bolɛ ɔ?\nDEƐMƆTI ƆVALE ƆMAANLE LA\nAhyɛlɛdeɛ bie mɔ sonle bolɛ ɔluakɛ ahenle vile ye ahonle nu a ɔvale ɔmaanle a na tɛ kɛ asɛɛ ɔwɔ kɛ ɔyɛ la ati ɔ. Awie mɔɔ fi ye ahonle nu kyɛ debie la anye ɛnla kɛ ɛbayɛ bie wɔazie ɔ gyakɛ anu.\nNyamenle vale ɔ Ra ne maanle ɔluakɛ ɔkulo yɛ. Baebolo ne ka kɛ, “Ɛhye azo a bɛluale bɛlale Nyamenle ɛlɔlɛ ne ali wɔ yɛ nwo a.” Duzu ati a ɔyɛle ɛhye a? “Amaa ɔlua ɔ nwo zo yɛanyia ngoane.” (1 Dwɔn 4:9) Asoo ɛnee ɔle Nyamenle gyima kɛ ɔkɛyɛ ɛhye ɔ? Kyɛkyɛ! “Kelaese Gyisɛse ɛkpɔnedeɛ ne mɔɔ ɔduale la” ɛnee le Nyamenle “ɛlolɛ.”—Wulomuma 3:24.\nDuzu ati a Nyamenle ahyɛlɛdeɛ ne le “ɛlolɛ” ɛ? Baebolo ne kilehile nu kɛ: “Nyamenle ɛla ɔdaye mumua ne ye ɛlolɛ ne ali ɛhile yɛ, yemɔ a le kɛ, mekɛ mɔɔ ɛnee yɛtɛde ɛtanevolɛma la, Kelaese wule maanle yɛ.” (Wulomuma 5:8) Nɔhalɛ ɛlɔlɛ a hanle Nyamenle maanle ɔboale alesama mɔɔ ɛtane wɔ bɛ nwo na bɛ nwo yɛ anwunvɔne la a. Yɛandɔ ɛlɔlɛ ɛhye yɛɛ yɛnrɛhola nwolɛ kakɛ tua. Ye ahyɛlɛdeɛ ne le ɛlɔlɛ kpole mɔɔ bie ɛtɛsile ɛlɛ a.\nAFƆLE MƆƆ ƆBƆLE\nAhyɛlɛdeɛ bie mɔ sonle bolɛ ɔluakɛ ɔmaa yɛnwu afɔle kpole mɔɔ maavolɛ ne bɔle la. Saa awie fa debie mɔɔ sonle bolɛ maa ye la kyɛ yɛ a, yɛ nye die nwo ɔlua afɔle mɔɔ yebɔ la ati.\nNyamenle vale “ɔ Ra kokye ne ɔmaanle.” (Dwɔn 3:16) Ɔvale awie mɔɔ la ye ahonle nwo la a ɔmaanle yɛ a. Nyamenle nee Gyisɛse bɔle nu yɛle gyima ɛvolɛ dɔɔnwo na ɔrayɛle awie mɔɔ Nyamenle ‘anye die’ ɔ nwo kpalɛ a. (Mrɛlɛbulɛ 8:30) Gyisɛse le Nyamenle “kulovolɛ Ralɛ” nee “Nyamenle ne mɔɔ bɛnnwu ye la ɛsaso.” (Kɔlɔsaema 1:13-15) Agɔnwolɛvalɛ kyengye mɔɔ la Nyamenle nee Gyisɛse avinli la bo yɛ ndelebɛbo zo.\nNoko, Nyamenle anva ‘ɔ Ra ne bɔbɔ ambɔ abokɛ.’ (Wulomuma 8:32) Gyihova vale debie mɔɔ sonle bolɛ kpalɛ la maanle yɛ. Ahyɛlɛdeɛ ɛhye maanle ɔminlinle debie kpole kpalɛ.\nNGYIANLƐ MƆƆ ƆDI LA\nAhyɛlɛdeɛ bie mɔ sonle bolɛ ɔluakɛ bɛdi ngyianlɛ bie mɔɔ anwo hyia ndɛndɛ la anwo gyima. Kɛ neazo la, saa awie fi ye ɛhulolɛ nu tua wɔ ewule bie mɔɔ bahu wɔ la ayileyɛlɛ nwo kakɛ mɔɔ ɛnrɛhola ye tua la a, nea kɛzi ɛ nye balie a! Ahyɛlɛdeɛ zɛhae sonle bolɛ kpole, ɔnle zɔ ɔ?\n“Kɛ mɔɔ Adam ati menli kɔsɔɔti wu la, zɔhane ala a Kelaese ati menli kɔsɔɔti banyia ngoane a.” (1 Kɔlentema 15:22) Kɛmɔ yɛle Adam abozoamra la ati, yɛ muala ‘yɛlɛwu,’ yɛ nwo to yɛ yɛɛ yɛngola yɛ nee Nyamenle ɛnva agɔnwolɛ ɔluakɛ yɛ adwenle bua yɛ fɔlɛ wɔ ɔ nyunlu. Na kɛ menli la, yɛnrɛhola yɛnrɛmaa yɛ nwo nee awie mɔ “ngoane.” Baebolo ne ka kɛ: “Awie biala ɛnrɛhola ɔ nwo kpɔne, anzɛɛ ye ngoane nwo kakɛ tua maa Nyamenle, . . . Ɔnrɛhola ye tua ɛlɛ.” (Edwɛndolɛ 49:7, 8) Yɛhyia moalɛ ɛsesebɛ ɔluakɛ yɛnrɛhola ɛkpɔnedeɛ ne anwo kakɛ tua. Ɔhale yɛ ngome a anrɛɛ yɛyɛ anwunvɔne.\nƆlua Gyihova ɛlɔlɛ kpole ne ati, ɔvile ye ɛhulolɛ nu ɔduale yɛ “ewule” ne anwo kakɛ, amaa ɔlua Gyisɛse anwo zo ‘menli kɔsɔɔti anyia ngoane.’ Kɛzi ɛkpɔnedeɛ ne di ɛhye anwo gyima ɛ? “Ɔ Ra Gyisɛse mogya ne te yɛ nwo fi ɛtane muala anwo.” Saa yɛnyia diedi wɔ Gyisɛse mogya ne anu a yɛbanyia ɛtanefakyɛ nee dahuu ngoane. (1 Dwɔn 1:7; 5:13) Na boni a ɛkpɔnedeɛ ne bayɛ amaa yɛ alɔvolɛ mɔɔ bɛwu la ɛ? “Kɛ mɔɔ ewule luale sonla ko anwo zo a rale la, zɔhane ala a ewudwazo ɛlua sonla ko [Gyisɛse] anwo zo ɛra a.”—1 Kɔlentema 15:21. *\nAhyɛlɛdeɛ biala ɛnle ɛkɛ mɔɔ vi anwuma anzɛɛ vi ɛlɔlɛ nu mɔɔ sonle bolɛ tɛla Gyisɛse afɔlebɔlɛ ne a. Awie biala ɛtɛmaanle yɛ debie mɔɔ tɛla mɔɔ Gyihova Nyamenle ɛva ɛmaa yɛ la. Na ahyɛlɛdeɛ biala ɛnle ɛkɛ mɔɔ tɛla afɔlebɔlɛ ne mɔɔ ɔdie yɛ ɔfi ɛtane nee ewule nu la. Ɛhɛe, ahyɛlɛdeɛ biala ɛndɛla ɛkpɔnedeɛ ne.\n^ ɛden. 19 Saa ɛkpondɛ Nyamenle bodane mɔɔ ɔlɛ kɛ ɔbadwazo mowuamra la anwo edwɛkɛ dɔɔnwo a, nea Duzu A Baebolo Ne Kola Kilehile Yɛ A? mɔɔ Gyihova Alasevolɛ ɛyɛ la tile 7 anu, bie wɔ www.jw.org/nzi.\nMenli dɔɔnwo ze ngilehilelɛ mɔɔ kile kɛ Gyisɛse wule amaa yɛanyia ngoane la. Noko nvasoɛ titili boni a yɛnyia yɛfi ye ewule ne anu a?\nEDWƐKƐ TITILI Ahyɛlɛdeɛ Mɔɔ Tɛla Biala\nEDWƐKƐ TITILI Kɛzi Nyamenle Ahyɛlɛdeɛ Mɔɔ Tɛla Biala La Sonle Bolɛ Ɛ?\nEDWƐKƐ TITILI Duzu A Ɛbayɛ Ye Wɔ Nyamenle Ahyɛlɛdeɛ Kpole Ne Anwo A?\nBɛvile Akɛlɛzonlenlɛ Nu—Tete Ne Yɛɛ Ɛnɛ\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE No. 2 2017 | Nyamenle Ahyɛlɛdeɛ Ne Sonle Bolɛ Maa Wɔ Ɔ?\nNo. 2 2017 | Nyamenle Ahyɛlɛdeɛ Ne Sonle Bolɛ Maa Wɔ Ɔ?\nƐZINZALƐ ARANE No. 2 2017 | Nyamenle Ahyɛlɛdeɛ Ne Sonle Bolɛ Maa Wɔ Ɔ?